text:
Sastra Sunda • Carita Pondok • Jumaah, 31 Agustus 2012 01:01
I
MIMITI wawuh jeung Dayang Sumbi teh basa kuring SD keneh. Kelas opat mun teu salah mah, basa mindeng nginjeum buku-buku carita di Pa Guru. Kitu tah mun geus maca teh, sok poho sagalana. Buku anu judulna Legenda Tangkubanparahu, poho deui karangan saha, aya tilu kali mah dibaca. Tah, mun keur maca buku eta teh, sok asa jadi Sangkuriang.
Kacipta paduduaan jeung Dayang Sumbi anu geulisna kawanti-wanti. Di sisi talaga, diuk ngarendeng handapeun tangkal kiara. Emh.
Kadua kalina wawuh jeung Nyi Putri teh basa kuring kelas tilu SMP. Sabaraha taun nya geus kaliwat? Aya sataun? Sapuluh taun? Dua puluh taun? Atawa leuwih boa? Sok poho kana waktu teh.
Harita solat isya di masigit lebah pengkolan geus lekasan. Langit mencrang ku bentang-bentang. Buru-buru kuring nyunyuhun korsi palastik ti tepas. Peuting eta dipintonkeun lalakon nu geus lila didagoan, Sangkuriang Kabeurangan. Atuh kudu paheula-heula jeung anu sejenna. Ngan kabeneran we imah teh pagigir-gigir pisan jeung sakola SD 1, anu pakaranganana dipake panggung sandiwara Sunda. Moal kapiheulaan ku batur, lalajo panghareupna.
Unggal peuting urang lembur bangun euweuh kabosen ngabrul lalajo sandiwara. Komo lamun lalakona rame kayaning Ciung Wanara, Nabi Musa, atawa Lutung Kasarung. Harita geus dua minggu leuwih rombongan sandiwara teh minton di lembur kuring, hiji desa anu saenyana mah asup Jawa Tengah, kira-kira 25 km ti wates jeung Jawa Barat, tapi masarakat sapopoena nyarita ku basa Sunda—sanajan tangtu we beda pisan, leuwih kasar, dibandingkeun jeung basa Sunda Priangan mah.
Rombongan teh datang meneran barudak sakola libur panjang, tur kabeneran (atawa pedah geus pada nyaho kitu?) keur usum panen.
Nu lalajo sarurak basa Miss Popon, minangka sripanggungna, geus kaluar. Aeh, da di panggung mah lain Miss Popon. Make siger pulas emas dina rambutna, susumping dina cepilna, jeung gelang bahu dina puhu leungeunna, Miss Popon teh estuning ngaleungit, leungit tanpa lebih ilang tanpa karana, ngajanggelek jadi putri Dayang Sumbi.
Emh, sok aya nu ngageter dina dada mun neuteup Nyi Dayang Sumbi.
Ngagolak malahan mah.
Hayang pisan jleng ka panggung, ngarah kuring anu jadi Sangkuriangna.
II
“DUH, Nyai anu geulis, cahaya tina raray salira nyirorot nepi ka jero leuweung. Saha atuh salira teh, Nyi Mojang, bet ngalamun sorangan di sisi walungan?”
“Abdi mah sanes mojang, da tos gaduh caroge.”
“Aduh, ampun anu disuhun. Di mana atuh eta lalaki anu tangtu pangbagjana sadunya teh?”
“Tos teu aya di ieu dunya.”
“Euh, eta nya nu matak kembang soka teh laligar?”
“Muhun, dua puluh taun anu tos kalangkung.”
“Ladalah… bener ieu teh, Nyi?”
“Abdi mah pantrang ngaleupaskeun kajujuran.”
“Percaya kaula ge, Geulis, lamun kulit salira teu katingal lemes jiga sutra tur buuk salira teu cahayaan lir peuting nu baranang ku bentang-bentang.”
“Anjeun ge tangtos percanten kana geulisna Dewi Drupadi atawa Dewi Utari anu lana.”
“Duh, Drupadi, dewi anu angger ngora tur geulis sanajan geus boga incu. Kitu deui Utari, anu umurna saimbang jeung incu sorangan. Tapi apan etah mah dongeng, Geulis, lain kanyataan.”
“Ieu abdi buktos kanyataan jaman ayeuna. Yuswa salira paling oge saparo ti umur abdi.”
“Ke, ke, salira teh leuwih pantes jadi adi kaula.”
“Eta ku lantaran abdi mah salamina hirup kalawan tengtrem tur surup sareng lingkungan. Tuh geura tingali panonpoe anu bade ngaso, sakitu endahna. Dangukeun geura sora cai anu ngamalir di lebak. Seuseup eta seungit kembang malati. Raoskeun hiliwir angin ti pasir.”
“Tapi apan mu’jizat kawas kitu mah ayana ge ngan dina impian.”
“Upami salira nyangka sadayana teh mung impenan, nya abdi ge sabagian tina impenan.”
“Tapi urang mah hirup dina kanyataan apan.”
“Naon bentenna antawis impenan sareng kanyataan? Upami urang ngimpen, urang nyangka impenan teh kanyataan. Tapi upami urang gugah, urang bakal nyangka impenan teh sanes kanyataan.”
“Duh, Nyai nu geulis, tong nambahan kabingung atuh.”
“Nya sok atuh gugah, tong titeuleum wae dina alam impenan, anu ku salira disangka kanyataan. Sok calik di dieu, Kasep. Anggursi seuseup geura seungit malati. Raoskeun sesa cahaya panonpoe. Saha nami salira teh? Ti mana kawit?”
“Kaula mah teu boga ngaran. Oge te nyaho di asal.”
“Piraku. Unggal manusa mah da tangtos kagungan sangkan paraning dumadi.”
“Tah, kaula ka dieu teh ngan sakadar kabawa lengkah, sanggeus mangtaun-taun mubus leuweung, gunung, jeung jurang, laju ngaranjah desa jeung kota, pikeun neangan pijawabeun ngeunaan saha saenyana kaula. Teu nyaho kaula mah saha indung jeung bapa teh. Oge teu nyaho nu ngaran bareto. Kaula mah ukur nyaho ayeuna wungkul. Nyaho-nyaho geus sawawa.”
“Ningali anjeun teh bet janten emut ka pameget nu weleh aya dina impenan.”
“Kacida bagjana lamun kaula jadi eta lalaki.”
“Pun anak.”
“Ladalah…”
“Lima welas taun umurna basa pun anak indit ti rorompok. Aya kana lima atanapi genep taun nu tos kalangkung.”
“Lah, Geulis, enggeus atuh, ngimpi teh tong jauh teuing.”
“Abdi ngusir pun anak lantaran manehna tos ngabohong…”
“Duh hampura, Geulis, naha bet kalahka nangis.”
“Ngabohong sakali, nanging abdi teu tiasa ngahampura.”
“Hampura, nya, kaula.”
“Eh, teu kedah deku kitu, Kasep. Sok atuh, angin baris mingkin tiis. Urang lebet yu? Di lebet mah aya seuneu. Aya bajigur, upami salira kersa. Sok atuh ngadeg. Duh, Gusti…!”
“Kunaon, Geulis?”
“…”
“Duh, kunaon raray salira bet pias jiga kapas?”
“Salira teh pameget nu teu weleh aya dina impenan!”
“Kacida bagjana!”
“Anaking…!”
“Ke, ke, ke, tong jauh teuing atuh ari ngahayal teh, Geulis.”
“Aya tatu dina mastaka hidep!”
“Tatu teh cirining lalaki sajati. Yeuh, tingali, saluar awak teh ngan tatu wungkul. Dikoet maung, dipacok dadali, kagores panah pamatang. Lah, pokona mah naon wae.”
“Harita mastaka hidep teh diteunggeul ku Ibu. Laju hidep teh sapertos anu teu emut nanaon.”
“Kaula mah can kungsi gelut jeung awewe.”
“Hidep diteunggeul ku Ibu kulantaran ngabohong.”
“Meunggeus, Geulis, hudang. Tong ngimpi salalawasna. Ieu kaula lalaki nu keur neangan batur hirup. Ayeuna geus kapanggih di dieu pisan.”
“Moal bisa! Hidep teh anak Ibu!”
“Tong mungkir tina kanyataan, Geulis. Karasa aya cahaya deudeuh tina panon salira anu salila ieu kaula neangan.”
“Kadeudeuh ti indung ka anakna!”
“Duh, eta ku keukeuh ngaku indung.”
“Sabab hidep memang anak Ibu!”
“Naon buktina?”
“Hidep teu weleh aya dina impian!”
“Apan eta mah malah ngabuktikeun sabalikna.”
“Tatu dina mastaka hidep!”
“Jeung tatu dina dada, dina leungeun, jeung bitis?”
“Ningali tatu dina mastaka hidep teh janten emut kana parabot nu dianggo neunggeul!”
“Bisa we ceuk kaula mah eta teh kulantaran dicokcrok oray.”
“Duh, Hyang Dewa Niskala! Naha takdir teh bet kalahka nepangkeun abdi sareng pun anak sapertos kieu?”
“Geus nyata ayeuna mah, Geulis. Urang tangtu geus ditakdirkeun kudu panggih. Ayeuna pisan kaula rek ngalamar.”
“Duh, Hyang Anu Murbeng Jagat! Sanes kieu takdir anu tinulis dina kitab-kitab…”
“Kumaha, Geulis?”
“Duh, Hyang Anu Uninga Kana Sagalana…”
“Sok jawab atuh lamaran kaula.”
“…”
“Jawab, Geulis.”
“Kieu we atuh, Sangkuriang. Ia abdi, Dayang Sumbi, mugi-mugi tiasa kalebet wanoja Sunda anu pageuh kana purbatisti sareng purbajati.”
“Tong rea catur, Sumbi.”
“Tujuh wengi abdi ngimpen paparahuan duaan di hiji talaga.”
“Alah, babari eta mah. Aya talaga gede teu jauh ti dieu. Tuh, beulah ditueun gunung.”
“Talaga teh payuneun rorompok pisan.”
“Hayu urang nyieun talaga di dieu, Sumbi.”
“Damelkeun kanggo abdi.”
“Keur urang duaan.”
“Supados urang tiasa paparahuan.”
“Hayu!”
“Enjing.”
“Sumbi…!”
“Abdi hoyong enggal-enggal.”
“Sumbi!”
“Enggal atuh, Kasep, panonpoe tos surup. Diantos nya, sateuacanna sumirat cahaya pajar.”
III
KOREJAT hudang. Geus taun sabaraha ieu teh? Boa kabeurangan. Beu!
Gebrus-gebrus mandi gancang pisan.
Ayeuna mah kuring lain budak ololeho nu gampang dibobodo. Ayeuna mah geus sagala aya. Pek rek hayang naon. Moal teu kacumponan sagala kahayangna. Komo ngan sakadar talaga jeung parahu mah.
Cetrek ngahurungkeun mobil.
Sora mesin mobil ge ampir teu kadenge. Mobil mahal tea. Empuk, seungit, tiis. Surup pisan mun dibaturan ku nu geulis.
Di mana atuh salira teh? Unggal peuting kaimpi-impi. Mangbulan-bulan teu bae ilang. Mangtaun-taun kacipta we tuluy.
Geus kokotetengan neangan di ieu kota, weleh teu kapanggih. Pajar teh rombongan sandiwara Sunda model kitu mah geus euweuh nu kuat ngalawan jaman. Geus teu payu jadi tongtonan. Naon atuh nu teu bisa disadiakeun ku telepisi jeung internet? Kabeh aya. Kabeh kari cetrek. Kari mindah-mindahkeun saluran atawa situs. Teu kudu ka mana-mana, urang bisa ka mana-mana. Cukup di imah. Teu kudu mayar mahal. Teu kudu repot-repot nyanghareupan tukang ngamen, tukang elap, atawa komo tukang ngarampog anu pasuliwer di jalan-jalan.
Piraku teu nyesa hiji-hiji acan rombongan sandiwara model kitu teh. Enya, rombongan anu nguriling ka mana-mana. Minton ti lembur ka lembur. Keur jaman jaya mah, unggal minton di hiji lembur teh pada ngaleut nu lalajo. Para pamaenna jadi bentang. Komo sripanggungna mah, weleh jadi jejer catur sapopoe. Umumna ku barudak ngora, atawa bapa-bapa nu masih keneh ngarasa ngora. Pajar bisa dibawa ka mana-mana.
“Atuh cobian ka kota P geura. Saurna di dinya mah aya keneh sandiwara Sunda teh,” ceuk salasahiji pajabat di kanwil kabudayaan, basa kuring ngahaja mimiti neangan.
Gas mobil ditincak rada jero.
Mobil mangprung dina jalan tol. Ngan sajam. Tuluy kaluar ti jalan tol, asup ka jalan leutik, pungkal-pengkol saeutik.
“Muhun, kapungkur mah aya di dieu rombongan sandiwara nu eta teh. Malah kapungkur mah aya kana lima atanapi genep grup. Ayeuna mah tos teu aya deui. Sadayana tos bubar,” ceuk kapala dinas kabudayaan di dinya.
Kitu sihoreng, jawabanana sarua keneh.
“Bade penelitian kitu, Pa?”
Kuring gideug. Eta ku nyebut Bapa.
“Upami grup jaipongan mah seueur keneh. Bade? Da sami gareulis eta ge.”
Kuring gideug deui. Sok disaruakeun wae. Gampang ari soal geulis mah.
“Sakaterang sim kuring mah, da tos lima taun rombongan terakhir teh bubarna.”
“Cik, panginten Bapa uninga, urut pamaenna teh ka marana?”
“Duka tah. Nguping mah aya nu janten patani deui, aya nu ngabeca, nu dagang cimol. Ah, pokona mah naon we nu tiasa janten bekel hirup sadidinten.”
“Ari sripanggungna?”
Manehna kerung. Tuluy gideug, bari imut. “Taroskeun we atuh ka Pa Engkos, salasahiji tokoh sandiwara Sunda harita. Ieu kaleresan aya alamatna.”
Geleyeng deui mobil. Ayeuna mah asup ka jalan leutik tur renjul. Malah kudu parkir heula, da imahna aya di jero gang anu ngan samotoreun.
“Muhun abdi ge kapungkur mah janten anggota rombongan. Hanjakal ayeuna mah tos bubar. Tos lami, aya kana lima-genep taun mah. Tos teu aya nu lalajo. Teu sapertos dua puluh atanapi tilu puluh taun ka pengker. Gamelanana ge tos diicalan. Komo layar-layarna mah duka ka marana. Tos seep ku beurit panginten.”
“Dupi sripanggungna aya keneh?”
Pa Engkos kerung. Beuki karijut we beungeutna. “Ke, ke, ke, asana mah aya keneh di Lembur Pasanggrahan. Cobi we taroskeun ka urang dinya. Tangtos ngalartoseun.”
Kuring ngarenghap. Kapanggih sia!
“Eu, dupi Aden saha kitu?”
Kuring nyerengeh sajongjongan. “Tong guyur nya. Abdi teh Sangkuriang, nuju milarian Dayang Sumbi.”
***
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


c: text/html

text:
Labuan, Pandéglang
Labuan nyaéta salasahiji kacamatan di Kabupatén Pandéglang, Propinsi Banten, Indonésia.
Sajarah[édit | sunting sumber]
Labuan kaasup hiji daerah di pesisir laut di selat sunda mangrupakeun daerah anu strategis kulataran ayana didaerah pesisir.Bukti yen daerah ieu strategis tiasa di tingali dina peninggalan atawa geus mangrupakeun situs sejarah sesa perang dunya ka dua nyaeta ayana dua bangunan benteng pertahanan sesa perang zaman Jepang. Ayana eta dua titinggal sejarah teh didarah Kalurahan Desa Teluk,sareng hijina deui aya di daerah kelerahan Desa Cigondang.Ayana dua titinggal sejarah eta jelas mangrupakeun ciciren yen Jepang milih daerah Labuan sebagai tempat anu pas pikeun diduduki, sebab loba daerah lain anu sarua ayana dipinggir laut. tapi Labuan nu pas di pakae ke eta penjajah.bahkan panyesaan urut zaman pendudukan lain ngan eta wungkul loba deui titinggal nu sanesna di daerah ieu.
Bukti sajarah nu sanesna Ibukota kabupaten Pandeglang ayana di Labuan nyaeta di daerah caringin anu disebut karegenan (Regency Caringin) anu katelah ku masyarakat dipimpin ke Regent Boncel.

robotstxt: allowed

filter: keep


text:
Éster
Dina kimia organik jeung biokimia, éster hartina sanyawa organik nu gugus organikna (dilambangkeun ku R' dina artikel ieu) ngaganti hiji (atawa leuwih) atom hidrogén tina asam oksigén. Asam oksigén nyaéta asam nu molekulna boga gugus -OH nu bisa ngalaman disosiasi jadi ion H+.
Éster dingaranan mirip jeung uyah; najan sabenerna mah teu boga kation jeung anion, terminologina nuturkeun pola nu sarua: bagian nu leuwih éléktropositif dituturkeun ku nu leuwih éléktronégatif. Nu pang umumna nyaéta éster karboksilat, asam nu dimaksud nyaéta asam karboksilat. Pikeun conto, mun asamna asam asetat, mangka ésterna disebut asetat. Éster ogé bisa dibentuk tina asam anorganik, misalna dimétil sulfat.
Éster bisa dianggap salaku hasil réaksi kondensasi hiji asam (biasana asam organik) jeung alkohol (atawa sanyawa fénol), najan lain tina éta wungkul. Kondensasi téh hiji tipe réaksi kimia antara dua molekul nu gugus -OH-na ngagabung bari ngaleupaskeun molekul cai. Réaksi kondensasi nu ngahasilkeun éster disebut ésterifikasi; bisa dikatalisan ku ion H+. Asam sulfat mindeng dipaké salaku katalis pikeun réaksi ieu. Kecap éster diturunkeun tina kecap basa Jérman Essig-Aether, sebutan jaman baheula pikeun étil asetat.
Daptar eusi
Ngaran[édit | sunting sumber]
Éster bisa dihasilkeun tina réaksi kasatimbangan antara alkohol jeung asam karboksilat; hasilna dingaranan dumasar gugus alkil (nu ti alkohol) jeung asetat (nu ti asam karboksilat) nu nyusunna. Pikeun conto, réaksi antara métanol jeung asam butanoat ngahasilkeun éster métil butanoat (jeung cai).
Nu pangbasajanna nyaéta H-COO-CH3 (métil format, ogé disebut métil métanoat). Atom hidrogén nu beulah kénca bisa diganti ku gugus CH3 (atawa ditambahan deui unit CH2) ngahasilkeun éster métil lianna, misalna métil stéarat, komponén biodiesel.
Fisik[édit | sunting sumber]
Éster bisa aub dina beungkeut hidrogén salaku akséptor, tapi teu kawas alkohol nu bisa ogé jadi donor. Kamampuh ieu ngajadikeun éster leuwih bisa leyur dina cai batan hidrokarbon indungna. Najan kitu, éster mah leuwih hidrofobik batan boh alkohol atawa asam indungna. Teu bisana jadi donor dina beungkeut hidrogén nunjukkeun yén antarmolekul éster teu bisa nyieun beungkeut hidrogén, sahingga éster leuwih volatil batan asam karboksilat nu beurat molekulna sarua. Pasipatan ieu ngajadikeun éster kapaké pisan dina kimia analitik organik: asam organik nu volatilitasna handap bisa diésterkeun jadi éster volatil nu lajeng bisa dianalisis migunakeun kromatografi gas, kromatografi gas-cair, atawa spéktrométri massa.
Éster loba nu mibanda bau nu béda-béda, sahingga kiwari dipaké sangkan ngahasilkeun bau artifisial. Misalna,
- métil butanoat bauna kawas ganas atawa apel
- métil salisilat (oil of wintergreen) smells of the ointments called Germolene™ and Ralgex™ in the UK
- métil bénzoat bauna kawas marzipan
- étil butanoat bauna kawas ganas
- étil métanoat bauna kawas raspberry atawa rum
- étil butanoat bauna kawas ganas atawa aprikot atawa strobéri
- étil salisilat bauna kawas mint
- étil héptanoat bauna kawas grape
- butil étanoat bauna kawas raspberry
- pentil étanoat bauna kawas cau
- pentil pentanoat bauna kawas apel
- pentil butanoat bauna kawas pir atawa aprikot
- oktil étanoat bauna kawas jeruk
- bénzil étanoat bauna kawas malati
Éster bisa ngalaman hidrolisis - pegatna éster ku ayana cai - mun dikatalisan boh ku asam atawa basa, ngahasilkeun alkohol jeung asam karboksilat atawa uyah karboksilatna. Prosés nu dikatalisan basa disebut panyabunan (sabunifikasi).
Baca ogé[édit | sunting sumber]
Rujukan[édit | sunting sumber]
- Ester, ti Wikipédia basa Inggris per 25 Séptémber 2005


text:
Domba Garut
Domba Garut mangrupa salasahiji jenis domba nu asalna ti daérah Garut perenahna ti kacamatan Limbangan nu tuluy sumebar ka sakuliah Jawa Barat ogé ka sakuliah nusantara.[1][2] Tagogna kacida gagah tur pinuh ku wawanén tapi katingalina mah kalem.[1] Alatan éta ogé, domba Garut lolobana dijadikeun domba adu daripada domba angonan.[3] Domba Garut nu geus gede hargana bisa kana puluhan juta nepi ka ratusan juta lantaran nepi ka kiwari domba Garut masih kénéh jadi domba unggul dibandingkeun domba lianna .[3] Domba nu kasohor ku masarakat ku sebutan domba Garut ieu, katelah ogé ku sebutan domba Priangan.[4]
Daptar eusi
Sajarah Domba Garut[édit | sunting sumber]
Domba Garut nu dina basa laténna disebut ovis aries mangrupa campuran antara domba lokal jeung domba jenis capstaad ti Afrika Selatan sarta domba merino ti Australia.[2] Domba capstaad leuwih tiheula aya di Garut sedengkeun domba merino didatangkeun ka Garut dina abad ka-19.[3] Tina tilu jinis domba éta ngalahirkeun variétas anyar nu disebut domba Garut. [3]
Daérah-daérah nu kasohor jadi sentra domba Garut nya éta Banyuresmi, Wanaraja, Singajaya, Banjarwangi, jeung Bungbulang.[3] Sanajan kitu dina kanyataanana, kiwari domba Garut ogé loba di daérah lain.[3] Nalika aya acara adu domba atawa pasanggiri domba hias, nu jadi jawara téh domba Garut nu dipiara di luar daérah.[5] Nepi ka taun 1999 waé, tina 329.975 populasi domba nu aya ngan 30% nu mangrupa domba Garut sedengkeun domba Garut unggul lolobana mah aya di daérah Bogor, Bandung, jeung Sukabumi.[5]
Ciri-ciri Domba Garut[édit | sunting sumber]
- Awakna rada gedé. Domba jalu nu geus kolot ngabogaan beurat antara 60-80 kilo, sedengkeun domba bikang ngabogaan beurat 30-40 kilo.
- Tanduk domba jalu kawilang gedé, melengkung ka tukang nu tungtung tandukna malik ka hareup, siga spiral. Tanduk kenca jeung katuhu ampir ngahiji
- Domba bikang teu ngabogaan tanduk.
- Buntutna pondok sarta rada gedé.
- Beuheungna rada kuat.
- Wangun ceulina rada panjang, pondok jeung sumedeng nu aya dina pangkal tanduk.
- Buluna leuwih panjang jeung lemes dibandingkeun jeung domba asli, warnana bodas, hideung, coklat atawa upa-rupa.
- Domba Garut alus pikeun jadi produsen daging. [4]
Catur Bangga Domba Garut[édit | sunting sumber]
- Ules beungeut: kasép, ngaménak, ngaules
- Panon: kupa
- Ceuli: rumpung, rumpung sapotong, ngadaun hiris jeung ngadaun nangka saeutik.
- Tanduk: ngabendo, golong tambang, setengah gayor, gayor, léang-léang sogong
- Kualitas tanduk: poslén, waja, beusi, gebog
- Warna bulu: sambung, riben sebak, belang sapi, macan, jog-jog, laken, baracak, monyét, kunyuk, lunglum, pérak, bodas apu, jogja jeung riben méncéngés.
- Buntut: ngabuntut beurit, ngabuntut bagong, ngadaun waru.
- Scrotum: laér, ngarandu, ngajantung
- Suku: mancuh, kuda, regang waru, meureup ucing.[2]
Istilah Khusus Domba Garut[édit | sunting sumber]
- Adeg-adeg: saimbangna wangun awak éta domba ti mimiti hulu nepi ka suku nu ditingali tina postur (awak, beuheung, jeung hulu), jingjingan (ukuran jeung wangun tanduk), ules (pasemonna).
- Baracak:kombinasi warna kulit domba antara dominasi warna hideung atawa dominasi warna bodas nu acak-acakan teu tangtu.
- Baralak:bulu domba nu wangunna siga bercak nu leuwih gedé. [2]
Seni Kaparigelan Domba Garut[édit | sunting sumber]
Ieu pasanggiri mangrupa tempat kumpulna jalma-jalma nu miboga minat leuwih kana domba, ti mimiti nu boga domba, nu ngurusna, tokoh domba Garut sarta paguyuban organisasi profesi nu dihimpun dina HPDKI (Himpunan Peternak Domba Kambing Indonesia). [2]
Miara domba Garut minangka domba nu parigel (domba laga) geus lila dilakukeun ku masarakat Garut. [2] Biasana nu boga éta domba disebut juragan.[2] Nu miara domba Garut kudu miboga jiwa seni nu husus sarta bisa akrab jeung éta domba.[2] Loba tarékah nu dilakukeun ku para pamilik jeung nu ngurus domba sangkan bisa ngahasilkeun domba nu unggul, lantaran ieu patalina jeung harga jual domba éta sorangan.[2] Lantaran miara domba Garut asup kana bagéan miara seni, aya kabungah ti diri pamilik domba nalika domba manéhna nu tandang di lapang mintonkeun hiji kaparigelan saluyu jeung wirahma ketukan kendang. [2] Dina seni kaparigelan domba Garut ieu diajén ku sawatara jalma diantarana: [2]
- Dewan hakim
- Girang pangajén
- Wasit
Domba garut minangka domba laga ngawengku sababaraha kelas diantarana: [2]
- Kelompok kelas A kalawan beurat 60-80 kg
- Kelompok kelas B kalawan beurat 40-59 kg
- Kelompok kelas C kalawan beurat 25-39 kg
Aya ogé nu disebut kelas pasangan nya éta kelas dumasar sasaruaan cicirén nu husus. Kelas pasangan diayakeun pikeun domba nu ngabogaan ciri nu sarua, misalna waé tina warna bulu, wangun tandukna, beuratna, jangkungna, jeung réa-réa deui. [2]
Referensi[édit | sunting sumber]
- ↑ a b Suhardiman, Budi&Darpan. 2007. Seputar Garut. Garut: Komunitas Srimanganti Kaca 39
- ↑ a b c d e f g h i j k l m Profil Domba Garut (Diakses tanggal 29 September 20011)
- ↑ a b c d e f Suhardiman, Budi&Darpan. 2007. Seputar Garut. Garut: Komunitas Srimanganti Kaca 40
- ↑ a b Domba Garut (Diakses tanggal 29 September 2011)
- ↑ a b Suhardiman, Budi&Darpan. 2007. Seputar Garut. Garut: Komunitas Srimanganti Kaca 41


text:
Calingcing
Calingcing atawa balingbing wuluh; Averrhoa belimbi L.; kaasup suku balingbing (Oxalidaceae). Tangkal leutik, luhurna 5-15 m, tumuwuh nepi ka jangkungna 750 m luhureun beungeut laut. Daun majemuk, papasangan; anak daun wangunna lonjong nepi ka buleud endog. Kembang leutik, biasana mecenghul ti batang utama atawa cabang-cabang; kembang pulas héjo, makuta beureum gandola. Buah lonjong caian, rasana haseum pisan; ngagantung dina batang atawa daun.
Buah calingcing dimangpaatkeun pikeun sayur sarta pikeun ngabersihkeun kokotor dina pakéan atawa barang loyang atawa tambaga. Di Jawa Barat, tangkal ieu leuwih mindeng ditepungan minangka pepelakan liar, tapi teu arang ogé aya anu ngabudidayakeunana minangka pepelakan pakarangan. Reproduksina bisa ku siki atawa cangkokan. Buahna ngandung réa vitamin C; biasa dipaké pikeun samara angeun haseum atawa samara angeun séjénna, aya ogé anu dijieun manisan; dipikawanoh ogé minangka ubar batuk tradisional.
Rujukan[édit | sunting sumber]
- Ensiklopedi Sunda: Alam, Manusa, Budaya (Rosidi, dkk: 2000)


text:
Zimbabwé
Zimbabwé (dikecapkeun /zɪmˈbɑbweɪ/), resmina Républik Zimbabwé, samemehna Rodésia Kidul, Républik Rodésia atawa Zimbabwé Rodésia, nyaeta hiji nagara nu dilingkung di bagean kidul buana Afrika, antara walungan Zambezi jeung Limpopo. Zimbabwe wawatesan jeung Afrika Kidul di beh kidul, Boswana di kulon kidul, Zambia di kulon kaler, sarta Mozambik di beh wetaneunnan. Basa resmi Zimbabwe nyaeta Basa Inggris, tapi kalolobaan urang Zombabwe make Sona, salasahiji basa asli di Zimbabwe.
Ti circa 1250-1629, wewengkon nu kiwari katelah Zimbabwe diparentah ku Kakaisaran Mutapa, nu katelah oge Mwene Mutapa, Monomotapa atawa Kakaisaran Zimbabwe Raya, nu kasohor minangka rute perdagangan emas jeung Arab. Tapi, Portugis ngaruksak perdagangan eta sarta ngamimitian runtuyan perang nu nyababkeun kakaisaran ampir runtag dina munggaran abad ka-17. Taun 1834, urang Matabele datang nalika nyingkahan pupuhu Zulu Shaka19, ngadegkeun wewengkonna jadi kakaisaran anyar, Matabeleland. Taun 1980-an, urang Britania datang jeung Pausahaan Afrika Cecil Rhodes'. Taun 1898, ngaran Rodésia Kidul dipake.
Taun 1965, nu satuluyna jadi Perdana Mentri Rodésia Ian Smith ngadelarasikeun Déklarasi Kamerdikaan Unilateral ti Karajaan Ngahiji; hiji republik nu dideklarasikeun taun 1970. Taun 1979, Smith jeung Abel Muzorewa ngahontal hiji kasapukan sarta ngawangun Rodésia Zimbabwé, nu diharepkeun bisa mungkas Perang Bush Rodésia, tapi sawatara bulan sanggeusna Kasapukan Lancaster House overrode Muzorewa's compromise sarta Rodésia Zimbabwé dibalikkeun deui kana status jajahan. Dina 18 April 1980, nagara ieu merdika kalayan ngaran anyar, Zimbabwé, bandera anyar, katut pamarentahan nu dipingpin ku Robert Mugabe ti Uni Nasional Afrika Zimbabwé (Zimbabwe African National Union, ZANU). Canaan Banana jadi presiden munggaran sarta Mugabe jadi perdana mentri. Taun 1987, pamarentahan ngamandemen Konstitusi pikeun provide for Présidén Éksekutip sarta ngabolisi kantor Perdana Mentri. Parobahan konstitusional hasilna nyaeta nalika 1 Januari 1988, Robert Mugabe jadi President.
Dina kapamingpinan presiden kiwari, Mugabe, ékonomi Zimbabwé nyirorot tina salasahiji nu pangkuatna di Afrika jadi salasahiji nu panglemahna di dunya. Lawan jeung kritik pulitik keur Mugabe ngawangun Gerakan keur Parobahan Démokratis taun 1999, nu ngusulkeun dipungkasna "Mugabe's Reign of Terror." Kiwari, alatan Zimbabwe beuki anarkis, tensi pulitik geus ningkat kacida gedena. Ayeuna, 80% urang Zimbabwe ngalanggur sarta inflasi geus naek leuwih ti 15,000%.[1]
Daptar eusi
Lagu nasional[édit | sunting sumber]
Berkah keur Lemah Zimbabwe (Basa Sona: "Simudzai Mureza wedu WeZimbabwe"; Basa Ndebele Kalér: "Kalibusiswe Ilizwe leZimbabwe") nyaeta lagu nasional Zimbabwe. Diwanohkeun Maret 1994 sanggeus kompetisi tingkat nasional keur ngaganti "Ishe Komborera Africa" minangka lagu Zimbabwe nu distinct. Entri nu meunang nyaeta lagu nu ditulis ku Profesor Solomon Mutswairo sarta diaransemen ku Fred Changundega. Geus ditarjamahkeun kana tilu basa utama di Zimbabwe.
Tempo oge[édit | sunting sumber]
Rujukan[édit | sunting sumber]
Tumbu luar[édit | sunting sumber]
Pamarentahan
- Parliament of Zimbabwe — official government site
- Zimbabwe Government Online — official government site and mirror site
Warta
- Zimbabwe destruction: One man's story, BBC News Online
- AllAfrica.com: Zimbabwe — news headline links
- IFEX: Zimbabwe — press freedom violations
Direktori
- Columbia University Libraries — Zimbabwe directory category of the WWW-VL
- Open Directory Project: Zimbabwe
- Yahoo!: Zimbabwe
Pelesir
Tingali ogé Zimbabwé di Wikivoyage
Lianna
- New Zimbabwe
- Amnesty International annual report 2007 on Zimbabwe
- Cato JournalPDF (115 KiB) — in-depth article on Zimbabwe's collapse
- Center for Global Development — costs and causes of Zimbabwe's crisis


text:
Asia
Buana Asia diwatesan ku ngabagi Éropa jeung Afrika tina daratan Afrika-Eurasia nu sakitu legana. Watesna teu pati écés, komo di lebah Asia jeung Éropa mah: Asia jeung Afrika tepung deukeut Terusan Suéz, sedengkeun jeung Éropa aya di sapanjang Dardanéla, Laut Marmara, Bosporus, Laut Hideung, pagunungan Kaukasus, Laut Kaspia, Walungan Ural. Kira 60% ti populasi sadunya aya di Asia. Tempo ogé Eurasia.
Wewengkon Asia ngawengku buana Asia jeung sababaraha pulo sabudeureunana di Samudera Indonésia jeung Pasifik.
Daptar eusi
Subwilayah[édit | sunting sumber]
Sakumaha nu geus disebutkeun yén Asia bisa dianggap salaku subwilayah Eurasia nu leuwih gedé. Pikeun babagian nurutkeun istilah ieu, tempo Eurasia Kalér jeung Eurasia Tengah.
Asia mindeng dibagi jadi sababaraha subwilayah:
Asia Kalér[édit | sunting sumber]
Istilah ieu jarang dipaké ku ahli géografi, tapi biasana nujul ka bagian Asia wewengkon Rusia, nu ogé katelah Sibéria. Kadang nagara-nagara Asia di béh kalér kayaning Kazastan ogé kaasup Asia Kalér.
Asia Tengah[édit | sunting sumber]
Taya konsénsus ngeunaan istilah ieu, tapi biasana Asia Tengah ngawengku
- Républik Asia Tengah Kazastan, Uzbékistan, Tajikistan, Turkménistan, jeung Kirgistan.
- Afganistan, Mongolia, jeung wewengkon kulon Cina.
Asia Wétan[édit | sunting sumber]
Asia Wétan ngawengku:
- Kapuloan Pasifik Taiwan jeung Jepang.
- Koréa Kalér jeung Kidul di Bojong Koréa.
- Cina, utamana wewengkon wétan
Kadang Mongolia ogé diasupkeun ka Asia Wétan.
Asia Tenggara[édit | sunting sumber]
Asia Tenggara ngawengku Bojong Malaya, Indocina, jeung nagara-nagara di Samudra Indonésia jeung Pasifik, nyaéta nagara-nagara
- di Asia Tenggara Darat: Myanmar, Muangtai, Laos, Kamboja, jeung Viétnam
- di Asia Tenggara Maritim: Malaysia, Filipina, Singapura, Indonésia, Brunéi, jeung Timor Wétan.
Malaysia kabeulah dua ku Laut Cina Kidul.
Asia Kidul[édit | sunting sumber]
Asia kidul nujul ka subbenua India, nu ngawengku
- Wilayah Himalaya India, Pakistan, Népal, Butan, jeung Bangladés
- nagara-nagara Samudra Indonésia: Sri Langka jeung Maldiva.
Asia Kidul-kuloneun[édit | sunting sumber]
Katelah ogé Timur Tengah, najan sabenerna mah istilah éta ngawengku ogé nagara-nagara Afrika Kalér. Wewengkon ieu bisa dibagi-bagi deui kana
- Anatolia, nu ngawengku nagara Turki
- Siprus di Laut Méditerania.
- Levant atawa Wétan Deukeut, nu ngawengku Suriah, Israél, Jordania, Libanon jeung Irak.
- Bojong Arabia, ngawengku Saudi Arabia, Uni Émirat Arab, Bahrain, Qatar, Oman, Yaman jeung kadang-kadang Kuwait.
- Wewengkon Kaucasus, ngawengku nagara Jorjia, Azerbaijan jeung Arménia.
- The Iranian Plateau, containing Iran and parts of other nations.
Also see Gulf States, for a different grouping involving several of the above countries.
Dénsitas populasi[édit | sunting sumber]
Di handap dibéréndélkeun nagara-nagara katut dénsitas populasina.
Teu kawas gambaran dina artikel nagara-nagara, the figures in this table are based on areas including inland water bodies (lakes, reservoirs, rivers) and may therefore be lower here.
Mesir, Rusia, Kazastan, Jorjia, Azérbaijan, jeung Turki, diasupkeun ogé dina tabel, najan ukur sabagian wilayahna nu asup Asia. Sisi Kulon jeung Jalur Gaza dihijikeun dina Paléstina.


text:
Bagaimana cara mendapatkan uang? Dengan memberikan evaluasi tentang sebuah situs web. Ulasan harus setidaknya 2-3 kalimat panjang. Apakah ada biaya atau biaya keanggotaan untuk bergabung? Tidak, keanggotaan di AWSurveys adalah gratis dan Anda tidak akan diminta untuk membayar biaya keanggotaan atau biaya lainnya. Kapan saya akan menerima penghasilan
Program Cepat Kerja Di Hotel Dan Kapal Pesiar – PROGRAM PENDIDIKAN & PELATIHAN CEPAT KERJA DI HOTEL DAN KAPAL PESIAR LANGSUNG PENEMPATAN KERJA – MAGANG LUAR NEGERI NHS ADALAH: CORPORATE ACADEMY SEJAK TH 1998. DI BAWAH LANGSUNG PERUSAHAAN – PERUSAHAAN BESAR TERKEMUKA INTERNATIONAL UTK HOTEL DAN KAPAL PESIAR. “1400 ALUMNUS NHS” TELAH BEKERJA
Dapatkan Keuntungan Dan Peluang Bisnis Online Lebih Besar Bersama SpeedCash. Dengan Account Speed Cash Anda Dapat Untuk Melakukan Transfer Bank di Seluruh Indonesia. Menerima Pembayaran Dan Berbagai macam Transaksi. Baca Selengkapnya Tentang SpeedCash Dan Segera Daftarkan Diri Anda Disini (Gratis) Untuk Mendapatkan No.ID dan No.Rekening SpeedCash Anda,
Melayani konsultasi jasa pelet, trawang, pengobatan jarak jauh, gratis cinta ditolak, mbh dirgoworo bertindak merasa bertepuk sebelah tangan atau di khianati oleh pasangan anda. Sekarang adalah waktunya anda bertindak, tidak ada kata terlambat untuk mengubah keinginan anda untuk dapatkan cinta anda supaya menjadi kenyataan, jangan menunggu?
Biantara Paturay Tineung I Assalamu'alaikum wr. wb. Puji sinareng sukur kasanggakeun ka Allah Illahi Robbi. Alhamdulillah wasyukurilah, Laillahhailallah, Subhanallah dina danget ieu urang sadaya tiasa riung mungpulung dina raraga nyakseni acara Paturay Tineung, wireh sim kuring saparakanca bade ngantunkeun ieu sakola sabada . Conto Naskah Drama Bahasa Sunda 8 Urang Judul Drama : KALEUNGITAN DOMPET Pamaén : Dhea Syifa Shafira = Murid Dwimata Te.
Tandaning sukur ka Nu Maha Kawasa, OSIS SMPN 1 Lumbung kalayan dirojong apingan ti para guru ngagaduhan karep kanggo ngareuah-reuah Akang-akang sareng Teteh-teteh ngalangkungan ieu acara Paturay Tineung. Ku margi kitu, saupami panampian ti panata ku maoskeun basmalah sasarengan. Contoh Narasi Pembawa Acara Perpisahan Sekolah dalam Bahasa Sunda 3 Contoh Narasi Pembawa Acara Perpisahan Sekolah dalam Bahasa Sunda Logo Corner 23 2
I. PROSESI SENI UPACAR PATURAY TINEUNG SMPN 2 SUKAMANTRI TAUN PANGAJARAN 2010/2011 DIKAWITAN Narasi Embara kabalarea , bewara kanu araya. Kanca baraya nu pada lengah. Sugri pribumi nu pada linggih
Bingung yaa ?? hehehe,ini ada contoh drama basa sunda,aku lhoo yang buat,keep reading ! Pidato Paturay Tineung · 07.46 |. Ada yang bingung nyari pidato perpisahan kelas IX dengan bahasa sunda ?? Ini ada contoh pidatonya,semoga bermanfaat ! Assalamualaikum,wr,wb.. Langkung ti payun neja ti heula,hayu urang sami-sami manjatkeun puji sinareng sukur ka Allah SWT nu tos maparinan ni'mat iman sareng ni'mat sehat wal'afiat ku kituna urang tiasa kumpul di ieu tempat.
Puji sinareng sukur mangga urang sanggakeun ka hadirat Allah SWT.Ku lungsur rahmat sareng karunia ti anjeunna,dina dinteun ieu urang tiasa ruing mungpulung di ieu tempat dina raraga acara paturay tineung kelas 6.
Alhamdulillah wasyukurilah, Laillahhailallah, Subhanallah dina danget ieu urang sadaya tiasa riung mungpulung dina raraga nyakseni upacara Paturay Tineung, wireh sim kuring saparakanca bade ngantunkeun ieu sakola sabada Contoh Warta. TUGAS BAHASA SUNDA Warta Nama: -M.Anwar.S -M.Iqbal.R Kelas: IX-F Anak Bungsu Menteri Ekonomi Kabaud Ma Naskah Drama Si Pitung. Tugas Seni Budaya Menulis naskah Teater Mancanegara di Asia (Si
Contoh pidato perpisahan sekolah dalam bahasa sunda (Pidato paturay tineung) Biantara/Pidato Paturay Tineung dina Ahir Taun (perpisahan sareng kenaikan kelas)
kumpulan tugas bahasa sunda. Diposkan oleh kumpulan Tugas Kuliah Rabu, 10 Februari 2010. KUMPULAN TUGAS Diajukan untuk memenuhi salah satu Tugas Mata Kuliah Pendidikan Bahasa Daerah Oleh Bekti Nurul Sidiq A 0805619 2 A . Kabarhasilan ngahapus kesang sepuh. Ngagantieun kucuran cai panon ku kecap sukses. H. Naskah Drama TEU JADI Dina hiji poe wanci ba'da ashar, aya barudak anu keur gawe bareng. Eta kelompok teh aya 2 urang asli Sunda jeung 2
- Halaman ini diberdayakan oleh Google, Bing!, dan Blekko -


text:
1 Januari
1 Januari nyaéta poé ka-1 dina sataun
Daptar eusi
Kajadian[édit | sunting sumber]
- 45 SM - Kalender Julian munggaran kalaku.
- 404 - Pakalangangladiator nu pamungkas diayakeun di Roma.
- 630 - Nabi Muhammad katut bala tentarana naklukkeun kota Mekkah ku cara damai.
- 1763 - Abraham Lincoln, Présiden ka-16 Amérika Serikat mroklamasikeun émansipasi rasial.
- 1801 - Panimuan 1 Ceres, asteroid nu mimiti kapanggih.
- 1912 - Taiwan didéklarasikan jadi hiji nagara.
- 1915 - Pausahaanfarmasi kawentar ti Jerman, Bayer, nyieun aspirin dina wangun tablét, sanggeus saméméhna dunya kadokteran ngagunakeun wangun puyer. Felix Hoffman, ahli kimia Jérman, nu digawé di Bayer, manggihan formula pikeun ubar éta nu satuluyna dingaranan Aspirin, ubar pikeun ngaleungitkeun rasa kanyeri nu pangkawentarna di dunia.
- 1916 - Getih mimiti geus bisa diteundeun tur ditiiskeun bisa digunakeun pikeun transfusi darah. Transfusi nu lumangsung kalawan suksés ieu téh dipigawé ku The Royal Army Medical Corps (R.A.M.C), nu geus ngalakukeun uji coba ti taun 1913.
- 1947 - Perang lima poé lima peuting antara tentara Indonésia ngalawan Walanda di Kota Palémbang.
- 1973 - Britania Raya, Républik Irlandia jeung Dénmark ngagabung di Uni Eropa.
- 1981 - Yunani ngagabung di Uni Eropa.
- 1984 - Brunei jadi nagara anu merdéka sagemblengna.
- 1986 - Spanyol jeung Portugal ngagabung di Uni Eropa.
- 1986 - Aruba merdéka tiCuraçao, tapi masih kénéh boga asosiasi bébas jeung Walanda.
- 1993 - Cékoslowakia jadi dua nagara: Ceko jeung Slowakia.
- 1995 - Organisasi Perdagangan Dunia (WTO) diadegkeun.
- 1995 - Austria, Finlandia jeungSwedia ngagabung di Uni Eropa.
- 1999 - Matauang Euro mimiti digunakeun minangka electronic currency.
- 2002 - Matauang Euro digunakan secara resmi dalam perdagangan di 12 negara anggota Uni Eropa.
Nu babar[édit | sunting sumber]
- 1883 - Ichirō Hatoyama, Perdana Mentri Jepang ka-52, 53 jeung 54.
- 1899 - Zainal Mustapa, Pahlawan Nasional ti Tasikmalaya.
- 1935 - Kwik Kian Gie, ahli ékonomi, pulitikus Indonesia.


text:
1. Kawih nya eta bagian tina kasenian sunda anu diwangun ku dua unsur seni nyaeta unsur musik jeung unsur sastra. Musik ngalahirkeun lagu (nada jeung wirahma) sedengkeun sastra nya eta mangrupa rumpaka atawa lirik lagu.
Conto Tembangna :
Angkrék Japati
Angkrék japati na cangkring keur karembangan
sisi wahangan barodas
kareta api geus datang sinyar geus muka
reg di stoplas Cibodas
gupay-gupay anaking
gupay-gupay digupaykeun ku manéhna
reumbay-reumbay anaking
reumbayna nginjeum cipanon ti manehna.
Dina Jandela
Tina jandéla urang silih gupayan
lemu paneuteup deudeuh jeung geugeut neuteup eunteub
tara nu nyora simpé henteu nyarita
ngukir ciptaan tresna jeung asih marengan
Lir nu keur ngimpi, lir nu keur ngimpi
gambar lamunan naon geuning nu katepi.
lir nu disirep, lir nu disirep
geter katineung reureuh geuning, rep rerep.
Tina jandéla urang silih kiceupan
imut kareueut raga katresnaan padeukeut
langit keur lenglang jauh tina kamelang
urang jadikeun galeuh pasini lawungkeun.
“Koleksi lengkapna aya di Mang Koko”
NB : saya ngambil yang “Dina Jandela”, jangan sama ya :D!
2. Kakawihan mangrupa alat anu digunakeun ku masyarakat, sangkan naon anu aya dina gerentes haténa teu kaharti ku batur anu aya di luar komunitasna (bahasa sandi). Dipake oge keur Ngagambarkeun kaayaan, Ngaramalkeun ka hareup, Ulin kecap, Kaulinan dina hiji kaayaan, jeung Heureuy biasa.
Conto Tembangna :
Trang-trang koléntrang
Trang-trang koléntrang
silondong paéh nundutan
tikusruk kana durukan
mesat gobang kabuyutan
Trang-trang koléntrang
sianggar nyingkah sing anggah
jeung gancang muntahkeun bulan
caang bulan didurukan
Trang-trang koléntrang
si nini urang tulungan
imahna teh kapoékan
bulan tempur nabrak siang
Bang kalima lima gobang
- Bang kalima lima gobang (bang)
- Bangkong di tengah sawah (wah)
- Wahéy tukang bajigur (gur)
- Guru sakola désa (sa)
- Saban poé ngajar (jar)
- Jarum paranti ngaput (put)
- Putri nu gareulis (lis)
- Lisung kadua halu (lu)
- Luhur kapal udara (ra)
- Ragrag di Jakarta (ta)
- Taun tujuh hiji (ji)
- Haji rék ka Mekkah (kah)
- Kahar tujuh rébu (bu)
- Buah meunang ngala (la)
- Lauk meunang nyobék (bék)
- Béker meunang muter (ter)
- Terus ka Cikampék (pék)
- Pékna dagang kalam (lam)
- Lampu eujeung damar (mar)
- Mari kuéh hoho (ho)
- Hotél panglédangan (ngan)
- Ngantos Kangjeng Dalem (lem)
- Lempa lempi lempong
- Ngadu pipi jeung nu ompong
“info sarta koleksi leuwih lengkapna aya di Kakawihan Wikipedia”
NB : Kalo yang ini saya ngambil yang “Trang-trang Kolentrang”
~Selamat Menikmati~ :D


text:
Rabu, 03 Maret 2010
Selat Sunda Jeung Gunung Krakatau
Kacatur jaman baheula di Pulo Jawa Beulah kulon, aya hiji karajaan anu rajana Prabu Rakata. Sang Prabu gaduh dua putra. Anu cikal Raden Sundana anu bungsu Raden Topobrana. Haritamah Pulo Jawa sareung Sumatra teh ngahiji.
Kumargi Prabu Rakata parantos sepuh pisan, mangka karajaan teh di titipkeun ka putra-putrana, tur di bagi dua belah wetan ku Raden Sundana, belah kulon Raden Topobrana. Terus Sang Prabu teh indit ngabagawan anu tempatna dibates dua nagara nu dibagi dua tea, anjeunna teu nyandak nanaon tibang guci pusaka nu dicandak. Hiji mangsa dina taun ka genep Sang Prabu teh ngadangu yen putrana parasea Raden Sundana ngarugrug karajaan raina Raden Topobrana. Sang Prabu teh ceg ka guci anu tos dieusi cai laut tea, terus indit ka medan laga kasampak dua putrana keur perang campuh atuh bendu pisan si anjeunanana.
Ningali ramana sumping reg weh perang liren, dua putrana langsung nyampeurkeun cedok weh nyareumbah ka Prabu Rakata kitu dei para parajuritna. Atuh dua putrana beak bersih diseukseukan pampangnaman Raden Sundana nu wani ngarug-gug nagara raina. Dua putrana anu tarungkul teh nyarek, atuh Sang Prabuteh langsung gadeg, ceg kana guci pusaka tea. Terus cai laut anu dina guci dikucurkeun disapanjang wates dua nagara, teras guci anu tos teh kosong teh disimpen ditapal bates dua karajaan tea, anjeunanana indit deui ka tempat pang tapaanana. Teu lami eta bates anu tilas disiram ku cai laut teh ngajanggelek jadi selat. Nu kiwari disebut Selat Sunda. Nu mawi dinamian Selat Sunda lantaran Raden Sundana sarakah hoyong wilayah anu raina. Dugi ramana ngadamel wates nganggo guci pusaka anu caina dikucurkeun terus jadi selat. Tur guci anu disimpen dina wates teh ngajanggelek jadi gunung, nu katelah Gunung Rakata atanapi Gunung Krakatau. Tah kitu sasakala Selat Sunda sareng Gunung Krakatau teh.
Rincian Dongeng:
Tema : Perang Duduluran
Judulna : Selat Sunda Jeung Gunung Krakatau
Bahasana : Lemes
Aur/plot : Ngagunakeun alur maju
Cara nyarita/sudut pandang : orang ka 3 palaku utama
Palakuna : Prabu Rakata, sareng dua putrana: Raden Sundana sareng Raden Topobrana
Watek palakuna :
Prabu Rakata = Arip, adil, tur bijaksana.
Raden Sundana = Sarakah
Raden Topobrana = Embung ditindes
Tempat/latar : Jaman baheula di Pulo Jawa belah kulon.
Eusi/hikmah nu bisa di cokot : Jadi jalma kudu arif, jujur, adil tur bijak sana kawas Prabu Rakata, ulah Sarakah jiga Raden Sundana.
4 komentar:


text:
Bahasa Sunda sebagai bahasa sehari - hari masyarakat Jawa Barat dan sebagai salah satu muatan lokal di sekolah daerah Jawa Barat memang sudah bukan merupakan hal yang sulit bagi masyarakat Jawa Barat. Namun tidak demikian bagi masyarakat pendatang yang harus belajar tentang cara pelafalan serta arti - arti dari kata - kata dalam bahasa Sunda. Karena merupakan bahasa daerah, maka pada beberapa acara resmi yang diadakan oleh pihak sekolah biasanya juga ada yang menggunakan bahasa Sunda. salah satu acara resmi sekolah yang menggunakan bahasa Sunda adalah acara perpisahan sekolah.
Berikut ini adalah contoh pidato perpisahan Sunda:
Assalamu'alaikum wr. wb
Salam damai lan sejahtera ku wargi sadayana
Nepangkeun abdi ngadeg di payun dieu kanggo mikeun sambutan salaku wakil ti kolot atawi wawakil murid SLTPN 21 Bandung.
Nu Kahiji, urang hatur keun selamat kanggo sadayana murangkalih urang nu ngeus lulus jeung nilai nu tiasa di nyarioskeun ti luhur rata-rata nepi ka ngabawa SLTPN 21 Bandung ka asub urutan ka-2 sa Kodya Bandung. Eta teh kenging ngadamel maraneh diajar jeug nuntut elmu salila ieu. Pesen urang tong kantos puas jeung naon nu geus maraneh hasil keun. Udag trus cita-cita maraneh. Tingkat keun prestasi jeung ngalakukeun nu sae kanggo masa depan maraneh.
Kadua. Widihkeun urang ngucapkeun hatur nuhun sing seueur ka bapak/ibu pengajar jeung sadayana unsure nu ngeus terlibat dijero proses blajar mengajar di SLTP 21 Bandung. Teu karasa ngeus 3 tahun. Urang nitip keun jeung mercayakeun barudak urang kanggo belajar jeung nempuh studi di SLTPN 21 Bandung. Urang percanteun yen bapak/ibu pengajar ngeus mikeun jeung ngajarkeun nu sae kanggo barudak urang dugi ka barudak berhasil lulus jeung nilai nu nyugemakeun. Dugi ka urang tiasa narik kasimpulan yen nyatana keputusan urang kanggo nyakolahkeun barudak urang di SLTPN 21 bandung nya eta kaputusan nu paling tapat. Dumeh ieu teu aya kalimat lain salain ngucapkeun hatur nuhun nu loba kanggo bapak/ibu pengajar jeung sadayana unsure nu terlibat di lebet proses belajar mengajar di SLTPN 21 Bandung.
Rasana teu pantes lamun urang dilila-lila ngadeg didiyeu margi masih keneh loba daftar acara dalam rangka perpisahan sakolah iyeuh. Dumeh ieu urang haturken sakieu sambutan ti urang. Lamun aya kakurangan jeung ucap nu lepat, urang ngahaturkeun hampura nu ageung.
Wassalamu'alaikum wr. Wb


text:
Shania Twain
Eilleen Regina Edwards atawa leuwih kasohor ku sebutan Shania Twain nya éta salasahiji musisi asal Kanada.[1] Lahir di Windsor Ontario tanggal 28 Agustus 1965.[1]
Lahir ti pasangan Sharon jeung Clarence Edwards.[2] Shania kungsi nikah jeung Robert John Mutt Lange dina tanggal 28 Desember 1993 nepi ka ngalahirkeun anak nu ngaranna Eja D'Angelo.[2] Tapi teu kungsi lila Twain jeung Lange pipisahan dina tanggal 9 Juni 2010.[2] Shania nikah deui dina tanggal 1 Januari 2011 di Rincón, Puerto Rico ka Frederic Thiebaud, pangusaha asal Swiss.[2]
Ngamimitian karir dina dunya musik ti leuleutik kénéh kalawan ngeusi acara The Tommy Hunter Show nalika umurna 13 taun.[2] Préstasina nu pangnyongcolangna bisa katitén tina albeumna nu katilu nya éta Come On Over nu jadi albeum panglakuna dina mangsa harita.[1] Leuwih ti 39 juta kopi kajual di sakuliah dunya sarta jadi album nu panglakuna kasalapan di U.S, sedengkeun albeum kaopatna nu judulna Up! Dirilis ahir 2002, kajual leuwih ti 20 juta kopi di sakuliah dunya.[1]
Shania kungsi ninggalkeun dunya musik alatan kudu ngurus adi-adina.[2] Kolotna tilar dunya nalika Shania umurna 22 taun.[2] Taun 1991 Shania meunangkeun kontrak rékaman ti Mercury Nashville.[2] Albeum munggaranana teu ngahasilkeun hiji préstasi nu nyongcolang.[2] Tapi dina albeum kaduana The Woman in Me ngahasilkeun angka jual pangluhungna sarta tina ieu albeum Shania meunangkeun Grammy Award salaku Best Country Album. [2] Shania Twain ogé kacatet salaku hiji-hijina wanoja nu meunangkeun Diamond tina tilu albeumna.[2] Ti mimiti ancrub ka dunya musik, Shania Twain geus boga 5 studio album jeung 1 Greatest Hist. [2]
Daptar eusi
Diskografi[édit | sunting sumber]
Album[édit | sunting sumber]
- 1993: Shania Twain
- 1995: The Woman in Me
- 1997: Come on Over
- 2002: Up!


text:
Taman Nasional Wakatobi
Daérah perairan sagara di Indonésia bagian wétan nepi ka ayeuna masih jadi segitiga terumbu karang pangalusna di dunya. [1] Salah sahijina nya éta Taman Nasional Wakatobi di Kabupatén Buton, Sulawesi Tenggara. Taman Nasional Wakatobi miboga potensi sumberdaya alam sagara anu hadé, alus jenisna, jeund deui unik, kalayan panorama sagara anu ngirut. [2] Taman nasional ieu ngabogaan 25 gugusan terumbu karang jeung dikurilingan ku basisir ti pulo-pulo karang sapanjang 600 km. [2] Leuwih ti 112 jenis karang ti 13 famili diantarana Acropora formosa, A. hyacinthus, Psammocora profundasafla, Pavona cactus, Leptoseris yabei, Fungia molucensis, Lobophyllia robusta, Merulina ampliata, Platygyra versifora, Euphyllia glabrescens, Tubastraea frondes, Stylophora pistillata, Sarcophyton throchelliophorum, Sinularia jeung sajabana. [2]
Kakayaan jenis lauk anu dipiboga ku taman nasional ieu sakitar 93 jenis lauk konsumsi perdagangan jeung lauk hias diantarana argus bintik (Cephalopholus argus), takhasang (Naso unicornis), pogo-pogo (Balistoides viridescens), napoleon (Cheilinus undulatus), lauk beureum (Lutjanus biguttatus), baronang (Siganus guttatus), Amphiprion melanopus, Chaetodon specullum, Chelmon rostratus, Heniochus acuminatus, Lutjanus monostigma, Caesio caerularea, jeung sajabana. [2]


text:
Rupa Iket – Barangbang Semplak
BARANGBANG SEMPLAK
Barangbang = Watang daun kalapa atau kawung
Semplak = Téréh potong / murag (geus garing kolot ku umur), mung masih napel dina tangkalna
Janten maksad BARANGBANG SEMPLAK = Bagéan dari watang daun kalapa / kawung anu téréh potong / murag , mung masih napel dina tangkalna.
Conto panempatan basa : JAWARA DOMBA ADU = Pinunjul dina widang domba adu, JAWARA MANCING = pinujul dina widang mancing / nguseup, tur sababaraha harti JAWARA lianna. Namung kiwari JAWARA anu paling kainget dian pamikiran urang nyaéta JAWARA anu aya patula-patalina sareng Kadugalan tur gaduh sifat Buhun / Baheula, oge ngagaduha KASAKTIAN sareng Sababaraha elmu Kanuragananu sifatna Henteu Logis.
Anu saleresna lamun urang nganggo rupa Iket BARANGBANG SEMPLAK sanés gaduh harti nu nganggo na mangrupa Jawara Adu Jajatén, namung tiasa waé salaku JAWARA dina widang lianna.
RUPA IKET JEUNG KAGUNAAN KEUR JALMA
Rupa iket BARANGBANG SEMPLAK gaduh sifat ngaluarkeun kesang, tur osok dilarapkeun dina rupa kagumbiraan atanapi kaayaan anu pinuh ku ngolah raga, diantawisna pencak, sisingaan, angklung, calung, bajidoran, jst.
Lamun ditilik tur dihartikeun sacara tumaninah, rupa iket BARANGBANG SEMPLAK dibagi jadi 2 bagéan :
- Bagéan luhur anu muka, dihartikeun keur ruang ‘sirkulasi’ hawa di bagéan mastaka ngarah henteu kapanasan / kakekeb hawa panas anu kacida dina mangsa keur ngalakonan gawéan atanapi pancén anu kudu ngaluarkeun seueur tanagi, anu atukna urang bakal kesangan.
- Bagéan sisi gaduh fungsi kanggo nyerep kesang anu kaluar tina mastaka.
Jadi dina mangsa urang barang damel, kesang bakal babari kaserep tur bagéan luhur mastaka bakal kenging ‘sirkulasi’ hawa anu maksimal.
BARANGBANG SEMPLAK DI LEMBUR ADAT / DI PILEMBURAN
Dina sapopoé tur kagunaan di sababaraha lembur adat, perkawis maksud, harti ,tur mangsa pamakéan ngeunaan rupa iket ieu langkung seueur variasina, diantawisna nyaéeta:
- Di Lembur CIPTAGELAR, rupa iket ini dilarapkeun dina mangsa raraméan anu aya kasenian atawa keur ngalakonan pancén anu pinuh ku sumangat, conto keun maén angklung, debus, jst. Tur dina mangsa maén angklung réngsé, biasana rupa iket ieu diganti deui ku rupa iket anu lianna. Bisa diringkeskeun larapan rupa iket ieu ngan saharitaeun wungkul, tur dina sapopoé jarang pisan anu nganggo rupa iket ieu.
- Di Lembur NAGA, rupa iket langki pisan dianggo, sabab sok langsung ‘ identik’ sareng JAWARA anu gandung harti Adu Jajatén, jadi anu ampir pasti teu kenging kanggo masyarakatna nganggo rupa iket ieu, tur ampir sami sareng di lembur adat DUKUH, KUTA sareng CIKONDANG.
- Di Baduy atau Kanékes, rupa iket ieu seueur pisan dipendakan tur dianggo dina sapopoéna, teur henteu ngajantenkeun pasualan dina hal JAWARA atanapi sanes.
BARANGBANG SEMPLAK SANÈS MOTIF
Aya sabaraha jalmi anu nyebat yén BARANGBANG SEMPLAK téh nyaeta nami MOTIF tina kaén, mung peryogi ditegaskeun, saenyana MOTIF BARANGBANG SEMPLAK dugi ayeuna teu acan didamel tur teu acan mendakan, janten lamun aya anu ngical atanapi anu nganggo anu nyebatkeun BARANGBANG SEMPLAK téh motif, mangka hal eta LEPAT PISAN.
Tangtosna BUYUT urang dina rupa iket ini moal Sagawayah atanapi asal-asalan dina masihan nami, panginten aya maksad tur harti anu disumputkeun dina rupa iket ieu anu jadi patanda / siloka tur pangemut keur urang. Dina hal ieu teu tiasa diudag ka sababaraha ratus atanapi rébu taun katukang ngenaan harti anu saenyana dina filosofi / Siloka tina BARANGBANG SEMPLAK. Namung anu pasti nyaéta, hayu urang jagi tur diwanohkeun deui, supados henteu tilem tur leungit dina budaya tur cicirén urang.
BEUNGKEUTAN BARANGBANG SEMPLAK
Dina prinsipnya rupa iket ieu mangrupakeun iket anu panggampangna dina cara meungkeutna. Di sababaraha daerah jeung kabiasaan dipilah jadi 2 cara ngabeungkeutna, nyaeta beungkeutan anu nyumput tur katingali di bagean pengkerna.
Beungkeutan Jero Beungkeutan Luar
Dicutat Tina :
1. Pulasara Iket
2. Komunitas Iket Sunda (KIS)
Posted on April 23, 2013, in Budaya Sunda. Bookmark the permalink. Leave a comment.


text:
Kloning
Kloning (Ing. cloning) hartina prosés nyiptakeun salinan idéntik ti nu aslina. Klon (clone) dina jihat biologi, ngandung harti sél tunggal (kawas baktéri, limfosit, jsb.) atawa organisme multisélulér nu sacara genetik idéntik jeung organisme hirup lianna. Ieu kadang nujul ka klon alami nu kaciptakeun nalika hiji organisme baranahan sacara aséksual atawa nalika dua individu nu idéntik sacara genetik teu ngahaja dihasilkeun (kawas dina kembar idéntik), tapi umumna mah sok nujul ka hasil rékayasa. Baca ogé klon (genetika).
Istilah klon diturunkeun tina kλwv, kecap basa Yunani pikeun "twig". Dina dunya hortikultura, éjahan clon kungsi dipaké nepi ka abad ka-20.
Daptar eusi
Kloning dina biologi[édit | sunting sumber]
Molekulér[édit | sunting sumber]
Kloning gén hartina ngékstrak gén ti hiji organisme (misalna ku PCR) sarta ngasupkeun hasilna ka organisme séjén (biasana maké véktor sahingga bisa diulik leuwih jero. Kloning gén bisa paké pikeun idéntifikasi gén nu patali jeung hiji fénotipe; misalna nalika para ahli biologi nyebutkeun yén gén panyakit X geus diklon, mangka nu dimaksud téh yén perenah jeung runtuyan DNA génna geus diidéntifikasi. Téhnik nu raket jeung ieu nyaéta subkloning, nu hartina mindahkeun gén ti hiji plasmid ka plasmid séjénna pikeun ulikan leuwih jero.
Sélulér[édit | sunting sumber]
Kloning sél hartina nurunkeun hiji populasi sél (populasi klonal) tina hiji sél tunggal.
Kloning organisme sacara umum ngandung harti nyiptakeun organisme anyar nu ngandung émbaran genetik nu sarua jeung sél tunggal indungna. Dina kontéks modérn, ieu bisa ngawengku transfer inti sél somatik, nyaéta ngaluarkeun inti tina hiji sél endog lajeng diganti ku inti nu diékstraksi ti sél organisme nu rék diklon (kiwari, boh sél endog atawa inti nu dicangkokkeunana kudu kénéh ti nu saspésiés). Kusabab intina ngandung ampir sakabéh émbaran genetik hiji bentuk kahirupan, sél endogna bakal mekar jadi organisme nu sacara genetik idéntik jeung "donor" inti. Disebut ampir, sabab organisme multisélulér mah boga mitokondria nu mawa émbaran gentikna sorangan, DNA mitokondria.
Hortikultur[édit | sunting sumber]
Istilah klon dipaké dina widang hortikultur nujul ka sakabéh turunan hiji tutuwuhan nu dihasilkeun tina réproduksi vegetatif.
Klon alami[édit | sunting sumber]
Kloning nu aya di alam (alami) dina sababaraha spésiés dsebut partenogenesis. Contona nyaéta Wasmannia auropunctata ("Sireum Seuneu", cocoanana karasa panas)), nu asli ti Amérika Tengah jeung Kidul, tapi geus sumebar ka wewengkon tropis. Hiji populasi spésiés ieu di Suriname, boh nu jalu atawa nu bikangna, bisa baranahan sacara klonal.
Aspék kaséhatan[édit | sunting sumber]
Usaha kloning nu hasil mah ukur saeutik: domba Dolly téh mangrupakeun hiji hasil ti 276 usaha nu gagal; aya borojol 70 énéng (ti salapan rébu uji coba), sapertiluna teu lana hirup.
Hal lian nu kapanggih tina ieu ékspérimén nyaéta patali jeung prosés ngolotan; domba Dolly ngolotan leuwih gancang batan normal.
Kloning spésiés lastari[édit | sunting sumber]
Kloning, atawa pasna mah rékonstruksi DNA fungsional ti spésiés nu geus lastari mangrupakeun salahsahiji angen-angen para élmuwan. Angen-angen ieu didramatisir dina novel karya Michael Crichton katut filmna nu kawentar: "Jurassic Park". Dina prakna, nu kungsi dicobaan téh nyaéta kloning Woolly mammoth, ngan hanjakal DNA-na gagal diékstrak ti awakna nu beku téa.
Domba Dolly[édit | sunting sumber]
Dolly (5 Juli 1996 – 14 Pébruari 2003), mangrupakeun mamalia munggaran nu dihasilkeun tina kloning sél sawawa. Diklon di Roslin Institute di Scotlandia.
Tumbu kaluar jeung rujukan[édit | sunting sumber]
- The Reproductive Cloning Network Artikel-artikel ngeunaan kloning, sumberdaya, jeung tumbu-tumbu ka nu séjénna
- Cloning in Focus, dadaran kompréhénsif ngeunaan panalungtikan kloning di Genetic Science Learning Center, Universitas Utah
- Click and Clone. Cobaan ku nyalira kloning beurit di laboratorium maya, ti Genetic Science Learning Center, Universitas Utah
- Cloned Cats in Texas
- Cloning News from Genome News Network (GNN)
- Discussion of cloning from the Roslin Institute - nu nalungtik Domba Dolly
- Cloning timeline: ti CNN
- Green Light to Cloning in Britain
- To clone or not to clone Artikel ti Journal of Postgraduate Medicine
- Cultural and social considerations in therapeutic and reproductive cloning
- Council for Responsible Genetics
- Epigenome NoE


text:
Séptémber
Séptémber nyaéta bulan ka-9 kalénder Maséhi, satutasna Oktober sarta saméméh Agustus.
Bulan ieu na sajarah[édit | sunting sumber]
Kajadian[édit | sunting sumber]
Lahir[édit | sunting sumber]
Pupus[édit | sunting sumber]
Kajadian Bulan ieu dina warta[édit | sunting sumber]
- Shinzo Abe dipilih minangka pamingpin Partéy Démokratik Liberal di Jepang, ngaganti Perdana mentri Junichiro Koizumi. Anjeunna katempona bakal kapilih jadi perdana mentri anyar dina 30 Séptémber 2006. (Bloomberg)
- Kudvta Muangtai:
- Pamingpin kup militér di Muangtai, Jendral Sonthi Boonyaratglin, ngadéklarasikeun yén perdana mentri sipil anyar bakal ditunjuk dina waktu dua minggu deui pikeun ngagantikeun Thaksin Shinawatra nu léngsér. {BBC)
- Protés 2006 di Hungaria:
- Peuting kadua karusuhan di Budapést ngakibatkeun 60 urang tatu sarta nyababkeun ditangkepna 100 urang tahanan nalika pulisi béntrok jeung démonstran nalika marénta léngsérna Perdana Mentri Ferenc Gyurcsány. (Reuters)
- Memorial services diayakeun di Kebon Bintang Australia di Beerwah, Queensland, Australia, keur "The Crocodile Hunter" Steve Irwin. (ABC Australia)
- Mehmet Ali Agca, nu kungsi némbak Paus Yohanes Paulus II dina taun 1981, ngaliwatan pangacarana méré paringetan ka Paus Benediktus XVI supaya ngabatalkeun rencana kunjungannana ka Turki Novémber engké, sabab nyawana mungkin kaancam. (Sydney Morning Herald)
- Richard Hammond dikaluarkeun tina parawatan inténsif sanggeus tabrakan serieus nalika nyieun film Top Gear. Hammond geus didaptar stabil. Dokter masih ngamonitor perkembangannana.
- Karusuhan kajadian di Sulawesi Tengah, Indonésia, sanggeusna éksekusi tilu militan nu dituduh salah dina nyokot bagéan waktu nyerang asrama sakola. (Reuters)
- Prototip karéta api magnétis Transrapid Maglév tabrakan di Emsland, Jérman, nu niwaskeun sababaraha urang sarta natuan saeutikna dua puluh urang séjénna. (BBC) (Deutsch Welle)
- Toomas Hendrik Ilves kapilih jadi Présiden Éstonia nu anyar, ngungkulan saingannana Arnold Rüütel (BBC).
- New York Times ngabocorkeun kasimpulan ti National Intelligence Estimate Amérika Sarikat yén Perang Irak geus ngakibatkeun leuwih ruwetna masalah térorisme (The New York Times) (BBC News)
- Lalaki bersenjata nu teu dikenal maténi Safia Ama Jan kapala departemén istri Kandahar. (BBC)
- Saddam Husséin balik deui ka pasidangan di Bagdad pikeun nyanghareupan tuduhan pamusnahan urang Kurdi dina ahir 1980-an. Tim pangacarana ngaboikot acara alatan campur leungeunna pamaréntah Irak. (Reuters via Tiscali) (Reuters)
- Saeutikna 12 urang palastra alatan ngabeledugna bom di saluareun salasahiji kantor pamaréntahan di Lashkar Gah beulah kidul Afghanistan. (BBC)
- Diet Jepang negeskeun Shinzo Abe minangka Perdana Mentri Jepang. Dina yuswa 52, anjeunnga mangrupakeun Perdana Mentri pangngorana ti saprak Perang Dunya II. (Reuters via Tiscali)
- Komisi Éropa negeskeun yén Bulgaria jeung Rumania bakal ngahiji jeung Uni Éropa dina 1 Januari 2007, nu meureun bakal jadi panglegaan UÉ pungkasan saméméh diadegkeunnana undang-undang dasar Éropa. (BBC)
- Kaayaan sandera di Platte Canyon High School deukeuteun Bailey, Colorado, Amérika Sarikat dipungkas ku palastrana si lalaki bersenjata. (CNN)
- Partéy Républik Amérika Sarikat milih Minneapolis-St. Paul minangka tempat keur rapat taun 2008. (Los Angeles Times)
- Prosés nyieun undang-undang di Déwan Amérika Sarikat geus réngsé sarta Sénat méré kawenangan ka Présidén Bush keur nahan, nanya sarta ngadilan heula tahanan térorisme saméméh komisi militér. (San Francisco Examiner)
- Prosési pemakaman Kaisar Istri Maria Fyodorovna di Russia diayakeun di Kapél di Péterhof. (Interfax)
- Partéy Démokrat Amérika Sarikat ngadesek pamaréntahan Bush pikeun ngaluarkeun laporan lengkep patali jeung konflik Irak sarta térorisme global. (BBC)
- Kaisar Maria Fyodorovna ti Rusia dimakamkeun di Peter and Paul Cathedral di Saint Petersburg, deukeuteun carogéna, Alexander III of Russia. (BBC)
- Radio Israél ngalaporkeun yén Perdana Mentri Israéll Ehud Olmert tumutur yén anjeunna boga rencana pikeun manggihan Présidén Paléstina Mahmoud Abbas dina sababaraha poé ka hareup. (Sydney Morning Herald)
- Présenter Top Gear Richard Hammond geus ninggalkeun Leeds General Infirmary pindah ka rumah sakit tertutup deukeuteun imahna keur mulihkeun kaayaannana sanggeus kacilakaan nalika nyieun film minggu ka tukang. (News Limited/AFP)
- Kapsul Soyuz bogana Rusia nu eusina turis antariksa kalahiran Iran Anousheh Ansari geus dumarat kalayan aman di stépa Kazakh. (Reuters)
- Angin Topan Xangsane nyerang beulah kalér Pilipina, niwaskeun saeutikna 28 urang sarta nyababkeun karusakan parah. (International Herald Tribune)
- Bom ngabeledug di Poso deukeuteun SMUN3 jeung tempat ibadah, jam 1:30 WITa. Tacan kanyahoan sabaraha urang korbanna (detik)


text:
Pamupus
Pamupus atawa setip mangrupa salah sahiji kalengkepan alat tulis anu mangrupa karet leuleus anu bisa ngaleungitkeun tanda anu dihasilkeun ku paltot.[1] Pamupus kenyal saperti karét, jeung biasana warna bodas atawa [[hideung].[1] Aya ogé paltot anu aya pamupusna.[1] Pamupus anu mahal hargana alatan bahanna tina vinyl atawa plastik pikeun tambahan tina karét.[1] Pamupus ogé miboga harti pikeun ngahapus bor saperti papan hideung atawa papan bodas.[1] Pamupus papan hideung tradisional mangrupa blok kai anu bentukna persegi panjang anu dijieuna tina kaén wol.[1]
Sajarah[édit | sunting sumber]
Dina taun 1770, pakar sains Joseph Priestley ngébréhkeun yén, manéhna pernah ningali bahan anu saluyu pikeun dipaké ngaleungitkeun urut aréng paltot dina kertas.[2] Nalika éta di Éropa, tulisan urut paltot dihapus tina kertas maké kubus-kubus anu laleutik anu dijieun tina karét.[2] Kubus-kubus leutik éta osok dipaké pikeun tujuan di Inggris jeung Australia.[2] Dina taun 1770, Edward Naime, insinyur Inggris, disebut anu nyiptakeun pamupus karét nu munggaran.[2] Saencan maké karét, serbuk roti dipaké pikeun jadi pamupus.[2] Naime ngébréhkeun yén manéhna salah mawa kepingan karét lain serbukan roti, tuluy manggihan ciri-ciri pamupus tina karét, ti saprak éta mimitina ngajualan pamupus karét.[2] Karét nu atah kénéh hésé diteundeun, lantaran babari rusak.[2] Dina taun 1839, Charles Goodyear, anu manggihan prosés vulkanisasi, kaédah anu miara karét jeung ngajadikeun bahan anu awét.[2] Pamupus jadi barang anu umum kalayan kamekaran karét anu divulkanisasi.[2] Dina taun 1858, Hyman Lipman ti Philadelphia, Pennsylvania, Amérika Serikat, narima hak patén nu munggaran pikeun pamupus aya dina ujung paltot.[2] Tapi ahirna hak patén éta ditolak alatan éta lain pamanggih anu anyar.[2]
Rupa-rupa pamupus[édit | sunting sumber]
Rupa-rupa pamupus anu sok aya dina paltot biasana warna beureum ngora atawa beureum anu karakteristikna babari rapet.[3] Jinis ieu lumayan alus pikeun ngahapus urut paltot, sanajan balukarna sok ngotoran jeung ngarusak kertas lamun sering dipakéna. [3] Jinis anu kasohor di kalangan seniman nya éta pamupus art gum, dijieuna tina karét anu teksturna kasar tapi lembut.[3] Jinis ieu cocog pikeun ngahapus pikeun kertasna anu lega. Tapi pamupus ieu loba ninggalkeun urut pamupusna jadi teu akurat.[3] Lamun loba teuing maké ieu pamupus balukarna warna kertas jadi ka konéng-konéngan.[3] Pamupus art gum biasana warnana poék saperti kacoklat-coklatan.[3] Pampus uli, atawa bahasa Inggris kneaded eraser, osok dipaké ku seniman.[3] Pamupus jinis ieu dijieuna tina bahan kelabu anu nyarupaan adonan atawa lém.[3] Kaonjoyanan nya éta teu ninggalkeun sisa pamupus nepi ka awét dibandingkeun pamupus lainna.[3] Partikel grafit jeung taneuh liat ditarik ku adonan karét nepi ka lewih akurat jeung teu ninggalkeun urut pamupus.[3] Pamupus ieu loba dipaké pikeun méré épék hérang atawa percikan cai.[3] Kahéngkérana nya éta saeutik rpet dina leungeun jeung babari lééh dina suhu luhur.[3] Pamupus vinyl lembut miboga tékstur saperti plastik jeung ciri-ciri pamupus ieu hampir sarua jeung pamupus karét biasa.[3] Ngan saeutik leuwih lembut jeung kuat, jadi teu babari rusak jeung aman dipaké.[3] Pamupus vinyl biasana warna bodas jeung babari kotor lamun dirampa.[3]


text:
Asyhadu anlaaa ilaaha illallooh wahdahu
laa syariikalah, wa asyhadu anna sayyidanaa muhammadan ‘abduhu warosuuluh laa
nabiyya ba’dah.
Puji nu jadi mimiti urang sanggakeun ka Ilahi Robbi nu Maha welas
tur maha Asih
Puja nu jadi pangbuka carita urang sanggakeun kanu Maha
Kawasa…
Kecap Syukur nu jadi munggaran catur urang sanggakeun kanu
Maha Ghofuur…
Kalawan pangawasana Alhamdulillah... Ku
nikmat sareng hidayah mante-Na dina danget ieu simkuring tiasa silaturahmi,
patepung lawung patepang raray dina raraga “ Pasanggiri Biantara Basa Sunda
Tingkat SD sa-Kacamatan Pagerageung.
Solawat miwah salam mugia salamina
dilungsurkeun ka jungjunan alam Nabi Pamungkas zaman anu Parantos ngalungsurkeun cahaya ka imanan
ka Umatna, Nabi panutan urang, Nabi Muhammad S.A.W. teu hilap rahmat sareng
salam oge di lungsurkeun ka kulawargana, katut muslimin sareng muslimat
sadayana. Amin Ya Robbal a’lamin.
Bapa miwah Ibu girang pangajen anu di hormat.
Hadirin anu sami linggih miwah lenggah dina ieu pasamoan..!!
Langkung tipayun
nepangkeun simkuring wasta pun …………………, siswa kelas SDN Surialaya . Alhamdulillah dina danget ieu simkuring
tiasa ngiring aub janten patandang dina ieu pasanggiri biantara basa sunda.
Maksadna taya sanes mung hoyong diajar nyarios dina basa sunda.
Dina
ieu waktos simkuring bade nyobi medar perkawis “Ngamumule
Seni Budaya Sunda” . mugia aya mangfaatna kanggo ngahirup-huripkeun deui ieu
seni tradisi anu tos pareumeun obor.
Wilujeng ngadangukeun..!!
Hirup jeung mekarna
kasenian, salawasna luyu jeung kabutuh masyarakatna, tangtu wae dina kamekaranana
oge baris kapangaruhan ku kaayaan lingkungan jeung paneka jaman. Lamun urang
nyorang mangsa ka tukang, fungsi kasenian dina jaman bihari raket patalina
jeung upacara adat. Ari kiwari geus robah jadi pintonan pikeun hiburan. Robahna
teh lain dina fungsina wungkul, tapi deuih dina prak-prakan magelarkeunnana.
Hadirin nu ku simkuring di hormat….
Salaku urang sunda geus jadi kawajiban urang pikeun miara
tur ngamumule seni tradisi sunda, ulah nepi ka seni tradisi urang teh diaku ku bangsa deungeun. Ceuk
babasan mah “JATI KASILIH KU JUNTI”
Contona pakakas Angklung nu kiwari kantos diaku ku nagri
malaysia. Ieu kajadian teh ulah kaalaman deui anu ka dua kalina. Kumargi kitu,
hayu urang sami-sami wangun Jawa Barat teh jadi propinsi anu luhur ajen seni
tradisina. Tancebkeun tekad sing pageuh, tembrakeun kalawan jentre, yen urang
teh “Mikanyaah, mikadeudeuh tur mikaresep kana seni tradisi Sunda”.
Mun teu ku urang, bade ku saha deui,,,,!?
Aya sababaraha tarekah pikeun miara tur
ngamumule seni tradisi Sunda, diantarana :
1. Urang kudu bener-bener mikanyaah jeung micinta seni tradisi Jawa Barat
2. Urang sasarengan diajar neuleuman seni tradisi
3. Buktikeun yen seni tradisi Jawa Barat moal eleh ajenna ku seni tradisi
nagara deungeun.
4. Ngadu’a ka Gusti Alloh sangkan para nonoman sunda
dipaparin hidayah kanggo miara,ngamumule tur
Ngajenan seni
tradisina
Bapa miwah Ibu girang pangajen anu di hormat.
Rupina heunteu panjang anu kapisanggem, harepan urang mugia naon anu di pedarkeun
ku simkuring sing aya manfaatna. Seni tradisi Jawa Barat tetep mekar tur
nanjeur pikeun ngigelan paneka jaman.
Sakitu nu kapihatur, bilih aya basa nu
kirang merenah langkung saur bahe carek neda sihapunten anu kasuhan neda jembar
pangampura.
Boboko eusi kalapa
Ninggang kana pileuiteun
Abdi bogoh seni sunda
Sieun nepi ka leungiteun
Dahar liwet reujeung peda
Sambelna-sambel tarasi
Mun rumasa urang sunda
Piara seni tradisi


text:
Kurupuk
Kurupuk (Ind. kerupuk; Ing. crackers) nyaéta salah sahiji jenis kadaharan jajanan (snacks). Najan kitu, di sababaraha wewengkon, utamana di Tatar Sunda, kurupuk biasa dijadikeun batur dahar, boh dahar sangu atawa dahareun "beurat" séjénna (hucap, baso, loték, jrrd.).
Bahan dasar kurupuk biasana sabangsaning tipung nu diadon jeung cai tur bungbu atawa rasa nu dipikahayang nepi ka dalit, diseupan, tuluy ditiiskeun. Bahan satengah jadi ieu tuluy dipotongan atawa dicitak sakumaha bentuk nu dipikahayang (buleud, rungga-renggi, atawa kotak), digaringkeun pikeun engkéna digoréng maké lisah kalapa atawa disangray.
Rupa-rupa kurupuk[édit | sunting sumber]
Sababaraha jenis kurupuk nu loma aya di Tatar Sunda di antarana:
- Kurupuk aci: kurupuk pangkawentarna di Tatar Sunda alias kurupuk standar kulantaran murah. Dijieun tina aci sampeu. Biasana bentukna buleud jeung warnana bisa macem-macem sanajan warna panglomana mah bodas. Ieu kurupuk teu pati kuat dina rasa, meureun kulantaran cara nyieunna nu teu ngagunakeun bungbu.
- Kurupuk kulit (rambak, dorokdok): Kurupuk nu loba dijual di wewengkon Cirebon-Indramayu, dijieun tina kulit sapi. Rasana gurih deukeut ka asin tur boga ciri has sok léngkét na létah bari jeung méré "sensasi" tingbeletok. Puseur industrina aya ogé di Garut.
- Kurupuk malarat/mlarat: Kurupuk ieu ogé loba dijual di wewengkon Cirebon jeung salah sahiji oleh-oleh dahareun nelah ti Cirebon. Sawatara jelema nyebutkeun yen ngaran kurupuk Mlarat teh diturunkeun ti na kecap "malarat" (melarat; B. Indonesia) nu artina sangsara ku dunya. Bisa jadi ieu teh dihubungkeun ku cara nyieunna nu henteu digoreng ku lisah atawa peletik tapi disangray make keusik panas. Bahan dasar kurupuk ieu sarua jeung kurupuk sejen nyaeta aci. Nu ngabedakeun krupuk ieu dina ngasakeunna nu henteu digoreng make minyak tapi disangray dina keusik panas. Biasana bungbu karek dibalurkeun sabada kurupuk asak. Warna nu loma beureum, bodas, jeung konéng. Di daerah asalna, sabungkus kurupuk mlarat diregaan 3.000-3.500 rupiah.
- Kurupuk bondon: warnana beuruem lada tapi kacida nikmatna.
- Kurupuk hurang: dijieun make bahan dasar hurang
- Kurupuk jéngkol: dijieun make bahan dasar jengkol
- Kurupuk géndar: dijieun make bahan dasar gendar
- Kurupuk solondok: dijieun tina bahan dasar sampeu, rasana aya nu asin semu amis, aya nu lada. Séntra produksina loba di daérah Kabupatén Magelang, ari nu ngicalna mah di Bandung ogé seueur.
Kurupuk lianna[édit | sunting sumber]
Sababaraha kadaharan ieu bisa digolongkeun kana golongan kurupuk, sok sanajan sabagean di antarana kadang-kadang disebut kiripik atawa cukup diistilahkeun gogoréngan.
- Kurupuk gadung: didamel tina gadung
- Saroja:
- Kurupuk jaat: dijieun tina jaat
- Ér'o (Rangginang oyég):
- Kurupuk oyék:
- Opak:Didamel tina béas ketan
- Kicimpring (di sababaraha wewengkon diseut ogé béca):didamel tina sampeu
- Rangginang (raginang, ranginang): didamel tina béas ketan.
- Kurupuk édun: kurupuk beureum jeung lada kabeuki barudak sakola
- Kurupuk rorombéheun: rupana bareulah jiga dampal suku nu rorombeheun, tapi nikmatna kacida luar biasa.
- Rémpéyék (atawa "goréng kacang"): dijieun tina tipung beas nu diabrukan suuk atawa kacang kadelé tuluy digoreng.
- Emping, tina tangkil, kadang-kadang aya oge tina sampeu
Sumber[édit | sunting sumber]
- Paguneman Kusnét di milis urangsunda@yahoogroups.com


text:
"Kuring téh hayang boga kabogoh," ceuk si Ocid. "Mun bisa mah ku énté pangnéangkeun nu: bodas, rada ampeg, biwirna beureum...""Ooh nu kitu," cekeng teh."Aya, si Nurul! Awakna ampeg, biwirna beureum, kulitna bodas deuih!""Tah eta, kajeun jang uing?"
"Pek we, tapi...da lalaki si Nurul mah! Ngaranna bae Nurul."
"Ari tamba euweuh teuing mah, sigana....lumayan oge," si Ocid bati ngaheruk.
Kuring ukur nyerengeh.
Andri Priyatna, S.Sos
Jl. Kartini, 233 Majalengka
EUNGAP
"Asa heran sorangan uing mah," cekeng teh ka Safari. "Eta mun puasa teh, teu lapar, teu haus nu karasa mun geus tengah poe ereng-erengan teh." "Naon bae nu karasa? Tunduh?" ceuk Safari. "Eungap!" cekeng teh. "Sakapeung nepi ka hayang heuay ge hese!""Enya, mahiwal eta mah. Kamerekaan roko sigana teh!""Bisa jadi!"
Andri Priyatna, S.Sos
Jl. Kartini, 233 Majalengka
BON HUTANG
Ojo: "Ari Bapa maneh maotna ku naon?"Iji : "Panyakit jantung. Pedah loba hutang, bon hutangna ge sakarung.... kulahek waeh."Ojo: "Bagean maneh meureun mayaran hutangna, nya. Geus lulus acan?"Iji: "Baroraah lunas, malah bon hutang teh nambahan sakarung. Hutang dewek!"
Ojo: "Iraha atuh maneh rek paeh kaserang jantung?"
Rahmat Iskandar - Bandung
TUTUNG
Ema : "Panas poe kieu rek indit-inditan. Make payung atuh, Nyai !"Nyai : "Wios ah, Ma, da kulit abdi mah tos hideung!"Ema : "Nya Ema mah nitah dipayung teh bisi tutung!"Nyai : "Si Ema mah!"
Rahmat Iskandar - Bandung
HAYANG LINTUH
Boga awak begang wae. Narekah mah narekah hayang rada lintuh, tapi taya hasilna. Hiji waktu jalan-jalan jeung salaki. Sapanjang jalan Ciamis-Cikoneng manggihan jalma burung aya kana tiluna urang. Kata-rata awakna lalintuh. Sareseg. Najan sapopoe kahujanan kapanasan. Ceuk salaki, kuring ge mun hayang lintuh teh nurutan we jalma gelo.Tara loba pikiran, matak meujeuh awakna lalintuh ge. Ceuk pikir....ke lanan. Kajeun begang batan kudu bubulucunan sisi jalan.
Nur
DKM Al-Munawar
Ds. Kota Buniseuri
Cipaku Ciamis
NYERIEUN
Neng Tita keur diajar kukumbah.Mamah : "Ngumbah katel mah kedah digosok sareng bujurna, ngarah herang!"Neng Tita : "Ah alim"Mamah : "Haha?"
Neng Tita : "Hawatos ke bujurna nyerieun da Eneng ge upami nuju diruruan bujur ku mamah sok nyeri..."
Nur
DKM Al-Munawar
Ds. Kota Buniseuri
Cipaku Ciamis
NGEMIL
Mitoha :"Kabayan, ari maneh puasa teu?"Kabayan : "Atuh puguh wae, Abah"Mitoha : "Ari eta biwir runyah-renyoh keur ngemil naon?"Kabayan : "Lain ngemil, ieu mah keur nambaan biwir nu barohak, ku pitamin C"
Mitoha : "Dasar sia..."
KANGGE LEBARAN Budak : "Ma, tos gaduh naon kangge buka teh?"
Indung :"Can boga sangu-sangu acan, komo deungeuna mah..."
Budak : "Ari kangge lebaran?"
Indung : "Tenang geus aya beas sakarung, endog tilu kilo, sardencis, pikueheun sapuratina, hayam weh peunciteun...."
Nur
DKM Al-Munawar
Ds. Kota Buniseuri
Cipaku Ciamis
KIRIPIK
Oman : "Nini urang mah lamun ngadahar kiripik teh sok tereh, diteureuyan."Omen : "Naha bet bisa kitu, pan huntuna tinggal dua"Oman : "Pan kieu Rini urang mah, si kiripik teh diasupkeun kana coet, terus direndos. Tuh pan tereh diteureuyanna...."Omen : "Ah..."
Anita S.P
Gg. Karamat No. 17 RT 07/01
Cicaheum Bandung 40282
WALANDA
Upay: "Naha nya ari sirsak sok disebut nangka Walanda?"Apuy : "Apanan eusina bodas, bule, jadi weh disebut nangka Walanda."Upay : "Geuning campoleh oge, apanan koneng, naha bet disebut sawo walanda?"Apuy : "Justru ku konengna, semu-semu pirang. Ari buuk na bule kapan pirang. Jadi weh sawo Walanda."
Upay : "Mani maksa kitu nya euy?"
Aeleas
Kujanglima Bandung
RAPOT
Poe Saptu harita teh barudak SD samenan dibagi rapot. Ngahaja diuk di tepas imah nungguan incu, si Adib nu kakara kelas hiji, bareng indungna datang ti sakola. Waktu manehna norojol, kuring langsung nanya, "Kumaha Adib, alus rapot teh?"Ari pek teh jawabna, "Sae, Aki. Da warnana ge biru jaba dipelastikan, meni sae sareng beresih." Dasar budak, maksud kuring mah peunteun pelajaran manehna anu ditulis dina buku rapot eta lain buku rapot bungkeuleukanana.
Yadi Kusmayadi
Jl. Alexander 57 A Bandung
KALENDER
Di imah aya kana tiluna kalender teh. Meulina henteu bareng. Tapi bet heran beakna mah mani sapoe reujeung. Tanggal 51 Desember. Kapaksa kuring meuli deui...
Ena Rs.
Sidamulya,
Bj.Gebang, Rch 46387.
ITEUK
Incu: "Aki, aki, geuning ieu bogana Si Buta dari Gua Hantu aya di dieu."Aki: "Naon tea. Cu?"Incu: "Iteuk!"
Ena Rs.
Sidamulya,
Bj.Gebang, Rch 46387.
BURSA
Oding: "Bapa uing Mah gawe di BEJ (Bursa Efek Jakarta).Odang: "Bapa uing mah di BES (Bursa Efek Surabaya).Odong: "Ari Bapa uing mah di BBB...Oding: "Bursa naon BBB teh?"
Odong: "Bursa Buku Bekas!"
Ena Rs.
Sidamulya,
Bj.Gebang, Rch 46387.
PUPURILITAN
Onih: "Ema, ema, itu hulu hayam pupurilitan siga bujur Inul!"Ema : "Ari budak. Lain jiga bujur Inul. Eta teh bisi teu nyaho mah hayam ku tetelo..."
Ena Rs.
Sidamulya,
Bj.Gebang, Rch 46387
Geuning babari nginget-ngingetna, cék éta santri gegerendengan sorangan. Barang nepi ka imah, gutrut wé éta santri téh nulis surat.
Kahatur Gusti Alloh
di 42443
Nun Gusti, ieu abdi seja dumeuheus ka Salira. Nepangkeun, abdi téh hamba Salira nu teu kinten leketkeun dina ngalaksanakeun ibadah. Siang wengi teu weléh sumujud, babakti masrahkeun raga sakujur. Abdi mah tos teu ngémutan haliah dunya. Éstuning madepkeun diri sagemblengna ka Salira.
Nanging, dina waktos ieu mah, rumaos abdi téh nuju gaduh karerepet. Eta, patali sareng hahargaan nu nérékél. Katambih pun anak nu cikal, ayeuna tos sakola. Saur guruna kedah énggal-énggal méréskeun bayaran sakola.
Tah, ku kituna, ngalangkungan ieu serat, abdi seja mundut sih piwelas ti Gusti. Teu ageung, mung 100 rébu.
Hatur nuhun sareng diantos waleranana.
Baktosna,
Santri nu teu weléh babakti.
Sup wéh éta surat téh kana amplop. Gidig ka kantor pos, nikreuh ti imahna kénéh. Tapi kantor pos geus tutup, nya sup wé kana kotak pos. Ngan lantaran neundeunna rusuh, surat téh dapon néwél, atuh pluk wéh murag ka jalan.
Teu kungsi lila gurudug pulisi duaan kana motor. Reg lebah kotak pos.
"Bieu mah siga mubus ka kantor pos," cék nu saurang.
"Lain, ngabiur ka ditu!" walon baturna.
"Ka kantor pos. Déwék inget kénéh jelemana, maké jékét beureum. Éta tuda ngajalankeun motor téh mani laun pisan, nepi ka teu bisa nyusul."
"Keun baé atuh, pira gé ngalanggar teu maké hélem. Sigana urang dieu. Ké, ari éta naon?" cék nu hiji bari nunjuk kana surat.
"Surat euy, sigana murag tina kotak pos, teu bener ngasupkeunana. Cik urang asupkeun deui..." cék baturna. Kop kana surat, méméh diasupkeun téh dibaca heula. Nyéh seuri sorangan. "Anéh ieu jelema. Nyuratan ka Gusti Alloh. Cik urang buka..." bari gereyem dibaca. Baturna milu maca.
"Jelema setrés sigana mah. Geus poékeun. Cik béré atuh..."
"Béré naon?"
"Asupan duit... pira saratus rébu."
"Teu boga... ngan boga 75 rébu...."
"Enya saayana wé... jajapkeun ka imahna bari balik..."
Pabuburit éta dua pulisi téh nganteurkeun amplop ka imah santri.
"Yeuh, aya surat?"
"Ti Gusti Alloh?"
"Enya."
"Alhamdulillah, tos diwaleran. Nuhun..."
Bus ka imah. Gancang surat dibuka. Terus kerung. Teu ngengkékeun, gutrut wé nulis deui surat.
Gusti, hatur nuhun kintunanana parantos katampi. Mung pamundut, ka payunna mah teu kénging dititipkeun ka pulisi. Geuning dipotong 25 rébu.
Di Hiji TamanDi hiji taman nu keur meujeuhna sepi, pasosoré, mangsa langit keur hibar ku layung.
"Néng, teu karasa nya, urang hahadéan téh geus tujuh bulan."
Jempé sakeudeung.
"Akang jangji, lamun Enéng keresa mah, rék énggal-énggal ditikah. Mas kawinna, sing percanten, moal dianjuk. Kontan sajuta!"
Taya nu ngawalon.
"Tos kabayang panginten ku Enéng, upami urang engké panganténan..."
(Padahal lebah dinya téh taya deui sasaha. Ukur manéhna sorangan.)
Buruh NéanganCék hiji koran, aya kulawarga nu leungiteun ku akina. Cenah éta aki-aki téh kabur ti imah opat poé katukang. Geus ditéangan teu kapanggih waé. Cék dina koran, singsaha nu manggihan éta aki-aki, bakal diburuhan. Ari ciri-cirina, éta aki-aki mawa kantong gedé, di jero kantong aya duit pangajina 100 juta.
Nu néangan téh bur-ber ka kulon ka wétan, da hayang buruhna téa. Mang Ikin nu ngarasa gedé milik téh, keur nungguan warung, éta aki-aki nyampeurkeun meuli udud. Teu ngengkékeun deui, durugdug wé dibawa ka imah kulawargana.
"Hatur nuhun, simkuring bungah pisan," cék nu boga imah. "Kantongna mah ka dieukeun wé. Tah, étang-étang kagegelan, mangga ieu aki kuring candak. Simkuring mah tos aral ngurusna!"
PasanggiriGeus rupa-rupa pasanggiri téh. Di lembur Cihieum mah, aya "Janggot Ngagebay Awards", pasanggiri papanjang-panjang janggot. Hadiahna teu kapalang, imah kari nyicingan, lengkep jeung parabotna.
Nu ngarasa ngingu janggot mah euweuh nu teu miluan. Cék catetan panitia, nu miluan téh leuwih ti opat ratus urang. Geus kumpul, ngong panitia biantara.
"Ieu pasanggiri kedah adil, nu mawi panitia ngadamel aturan. Engké panitia rék ngabagikeun pangurud janggot, teras cukur éta janggot Sadérék dugi ka lénang. Antosan di dieu dugi ka éta janggot manjangan deui. Tah, nu merenah meunang hadiah téh, nyaéta nu janggotna nepi ka sametér."
LeukeunMANG Mista mah kasebut leukeun. Tara bosenan, tara putus asa. Éta wé, upama aya nu keur nyawér dina kawinan, nu dipulungan ku Mang Mista mah lain duit récéh, tapi béasna, dikumpulkeun.
Kamari, Mang Mista ngahuleng. Mikiran kumaha carana sangkan cai di walungan lebakeun imahna, bisa ngocor ka buruan. Nyéh seuri sorangan, terus baé manggul pacul. Tuluy nyieun solokan, sina nanjeur ti walungan ka lebah buruanana. Puguh baé ku Pa Érté digeuhgeuykeun.
"Mang, cai ti handap mah teu mungkin ngocor ka luhur. Mun ti buruan ka walungan, bakal bisa,"
"Ari Pa Érté, upami dileukeunan mah, moal aya anu henteu tiasa!" pokna, bari terus baé macul.
Usum HarénghéngDi lembur keur usum bangsat. Loba nu leungit barang atawa ingon-ingon. Hiji mangsa, Si Mista laporan ka balé désa.
"Leungit sapi, Pa Kuwu!" pokna. Puguh baé, poé éta mah ramé néangan sapi Si Mista. Tapi nepi ka saminggu lilana, teu kapanggih baé. Ngan Pa Kulisi mimiti kerung, sabab di imah Si Mista mah euweuh kandang sapi.
"Naha di mana diteundeunna sapi téh, Mista? Geuning euweuh kandangna gé?"
"Nu mawi, dibawa jeung kandang-kandangna, Pa Kulisi?"
"Har? Bisa kitu geuning?"
"Pasti tiasa, da ayeuna mah keur usum harénghéng!"
CikopiHiji mangsa, ka imah Mang Ija aya nu nganjang. Mangkaning di imahna teh keur teu boga nanaon keur nyuguhan. Tapi ari basa mah apan perlu, moal sémah dianggurkeun baé.
"Badé ngaleuleut naon, Pa. Citéh atanapi kopi?"
"Wios kopi wé!"
Mang Ija ngaléos ka dapur. Tapi kalah ka ngahuleng, da puguh euweuh nanaon téa. Rugup-ragap kana pésak, euweuh duit. Katambah warung jauh deuih. Kabeneran aya areng paranti ngistrika, terus baé ditinyuh ku cai atah. Song dibikeun ka sémah.
"Tapi punten, Pa, cikopi ieu mah teu kénging dileueut. Wios ditingali baé. Saéna, bapa mah ngaleueut cai hérang!"
"Har?"
Usum HapéAbong keur usum Hapé, ayeuna salaki-pamajikan gé nyarekelan HP. Contona Mang Diran jeung Bi Rukmi. Najan pagawéanana ukur ulukutek di imah, tapi barogaeun hapé.
Beurangna:
"Halow, di mana ieu, Mah?"
"Nuju di dapur, Pa!"
"Enya, da Bapa gé keur di tengah imah!"
Peutingna:
"Halow, tos kulem, Mah?"
"Teu acan. Bapa di mana?"
"Apan ieu dina kasur, gigireun Mamah!"
NadarGeus tilu poé Mang Dohing ngadon cicing di luhur kalapa, gigireun imahna. Tatanggana puguh bae kagét. Boa-boa Mang Dohing teh rada kaganggu ingetanana.
"Turun Dohing, kumaha lamun labuh?" ceuk Pa Érté bari tanggah. Nu séjénna milu hariwang.
"Moal!" jawab nu ti luhur.
"Ngarah naon atuh, maké naék kana kalapa. Mun rék diala puguh deui!"
"Kieu, Pa Érté. Baréto kuring teh nadar, lamun boga anak lalaki, rék cicing di luhur tangkal kalapa saminggu lilana. Tah, ayeuna dilaksanakeun!"
Kajadian"Kamari mah aya kajadian!"
"Geus naon deui baé?"
"Pék we atuh bayangkeun, aya mobil keur mengpengan ka kulonkeun, terus aya motor sarua ngebutna, ka wétankeun,"
"Tabrakan atuh, kumaha nu tumpakna?"
"Henteu. Da mobil mah di Jl. Sukarno Hatta, ari motor di Jl. Ahmad Yani!"


text:
Muncang
Muncang (Aleurites moluccana), nyaéta tuwuhan anu sikina dimangpaatkeun minangka bahan minyak sarta samara. Tuwuhan ieu masih sabaraya jeung sampeu sarta kaasup kana sélér (suku) Euphorbiaceae. Dina padagangan antarnagara dipikawanoh minangka candleberry, Indian walnut, atawa candlenut. Tangkalna disebut varnish tree atawa kukui nut tree. Minyak anu diperes tina sikina kapaké dina industri pikeun bahan campuran cét sarta dipikawanoh minangka tung oil.
Muncang ayeuna geus sumebar di wewengkon-wewengkon tropis. Luhur tangkal ieu ngahontal kira-kira 15-25 méter. Daunna boga warna héjo sepa. Sikina ngabogaan garis tengah kira-kira 4–6 cm; Sikina ngabogaan taméng anu pohara teuas sarta ngandung minyak anu cukup réa, anu matak bisa dipaké pikeun lilin.
Muncang mangrupakeun tuwuhan anu dijadikeun tumbuhan resmi nagara bagian Hawaii.
Pamangpaatan[édit | sunting sumber]
- Muncang ngabogaan kasaruaan dina rasa katut tékstur jeung macadamia anu ogé ngabogaan kandungan minyak anu ampir sarua. Muncang rada ngandung racun mangsa atah.
- Muncang mindeng dipaké dina asakan Indonésia sarta asakan Malaysia. Di Pulo Jawa, muncang ogé dijadikeun saos kentel anu didahar jeung sayuran sarta sangu.
- Sawatara bagian tina muncang dipaké ubar tradisional di wewengkon-wewengkon di Indonésia. Minyakna dipaké jadi bahan tambahan dina parawatan buuk (pikeun nyuburkeun buuk). Di Jepang, kulit kaina geus dipaké pikeun ubar tumor. Di Sumatera, sikina dibeuleum luhureun areng, tuluy diulaskeun dina palebah bujal pikeun nyageurkeun nyeri beuteung (diaré).
- Di Hawai, dina jaman beheula, muncang dingaranan kukui sarta dibeuleum pikeun ngahasilkeun cahaya. Muncang disusun ngajajar manjang dina salambar daun palem, sarta dihurungkeun salah sahiji tungtungna, sarta baris kabeuleum hiji-hiji saban 15 menit atawa leuwih. Ieu ogé kapaké jadi pakakas pangukur waktu. Contona, hiji jalma bisa ménta batur pikeun balik ka imah saméméh muncang kadua béak kabeuleum.
- Di Tonga, nepi ka ayeuna, muncang anu geus asak (dingaranan tuitui) dijadikeun pasta (tukilamulamu), dipaké jadi sabun jeung shampoo.
- Muncang ogé dibeuleum sarta dicampur jeung pasta sarta uyah pikeun nyieun samara asakan has Hawai anu disebut inamona.
Budidaya muncang jaman modéren lolobana pikeun ngarah minyakna. Dina saban tangkal baris dihasilkeun kira-kira 30–80 kg siki muncang, sarta kira-kira 15 nepi ka 20% tina beurat kasebut mangrupakeun minyak. Lolobana minyak anu dihasilkeun dipaké sacara lokal, henteu didagangkeun sacara internasional.
Masalah kaséhatan[édit | sunting sumber]
Siki muncang ngandung racun tapi teu pati kuat daya racunna.[1] Alatan éta henteu dimeunangkeun dahar siki muncang atah-atah. Pamakéan muncang kudu dimimitian ku nyangray nepi ka sikina haneut. Cara ieu baris ngaruksak racunna.


text:
Pengertian calung sajaba minangka pakakas musik ogé némpél jeung sebutan seni pintonan.
Keterkenalan Hen Darso kalayan calungnya ogé nepi ka ka Jawa Tengah, kaasup kampung kuring. Sanajan désa kuring asup kabupatén Cilacap Jawa Tengah, tapi budaya sarta kasenian Sunda ogé ngembang di tempat kuring. Mimitian ti Wayang Golek, Ronggeng, Degung sarta Calung.
Dina wayah éta kuring kelas 5 SD ( warsih 87-an ), dikampung / dusun kuring baris aya acara Halal Bi Halal anu geus rutin diayakeun dina poé ke-2 sanggeus Lebaran. Acarana sorangan digagas ku para ngora mudi anu kagabung jeung Himpunan Nonoman Pemudi sarta Mahasiswa Cimanggeng 1 ( HIPCI ). Samentara danana mangrupa sumbangan ti masarakat, udunan anggota HIPCI sarta sumbangan ti para nonoman pemudi pituin dusun Cimanggeng 1 anu merantau ka luar wewengkon kawas Jakarta, Bandung sarta sakurilingna anu biasana balik kampung kitu Lebaran anjog. Pikeun kasenianana sorangan dicoo ku barudak SD sarta SMP. Sawatara aya anu geus SMA.
Salah sahiji kasenian anu baris dipidangkeun dina wayah éta téh Calung, sajaba Sisindiran, Ketuk Tilu, Jaipongan, Disko, sarta Pantomim. Kuring sorangan asup dina jumplukan anu diwangun ti 5 jelema pikeun memainkan pakakas musik Calung kasebut. Dalang anu mangrupa pamaén anu mawa Calung pangpepekna baris dijabat réncang kuring. kuring sorangan minangka asisten dalang. pikeun jadi Dalang anu ogé mangrupa pamingpin kudu mahér bernyanyi sarta miboga jiwa kapamingpinan, alatan manéhna engkéna baris mingpin kelompok-nya dina seni peran. Pamaén anu ke-5 biasana nyaéta jelema anu pang lucu.
Dina raraga acara Halal Bi Halal kasebut kami latihan saban saminggu pisan. Kang Tarsim sang palatih ngajarkeun kami cara nabeuh atawa nakol calung pikeun mengiringi penyanyi, gerakan – gerakan sangkan kompak sarta ogé lawakan - lawakannya. Pikeun nambahan kemeriahan, dina kasenian Calung ogé aya lawakan-lawakan atawa dina basa sunda Bobodoran. Dina skenario dina Bobodoran, sang Dalang mapag saurang wanoja anu saterusna dititipkan sarua anak buahna anu saméméhna dipénta pikeun menghibur para pamaén sarta ogé para panongton anu diwangun ti masarakat sarta para sémah ondangan saterusna jadi rebutan para anak buahna. Seger pisan lamun nempona sacara langsung.
Sanggeus Magrib kuring geus siap-2 indit ka Balé Dusun. Peuting ieu acara Halal Bi Halal dilaksanakeun. Pareng cuaca ngarojong pisan. Wiati anu cerah geus dipapaésan béntang-béntang berkelip. Dihandap lembayung senja kuring leumpang nuju balé dusun. Kostum sarta parabot séjénna geus disiapkeun. Di Balé Dusun tétéla geus ramai. Para padagang geus berjejer disisi jalan. Mimitian ti Bakso Mang Tahyan, soto, pecel, kupat weruh, kacang kulub sarta loba deui padagang séjénna. Ma`lum sanggeus 1 bulan puasa arang sakali aya hiburan dikampung kuring. Sora Diesel anu dipaké pikeun penerangan menderu-deru dikejauhan nambahan riuh kaayaan. Para Sémah ondangan sawaréh ogé geus datang. Ka dusun, bapa RT sarta RW sakampung kuring ogé geus hadir, ditambah para sasipuh sarta ondangan séjénna ogé geus menempati korsina séwang-séwangan. Teu lila pak kapala désa ogé hadir dibiruyungan sawatara aparatna.
Jam 8:00 Acara dimimitian. Sang nu mawa acara ngabacakeun susuna acarana. Sanggeus bubuka, pembacaan ayat suci al-quran, sarta pangbagéa-pangbagéa, acara hiburanpun dimimitian. Neng Heni mecenghul dipanggung anu geus dipapaésan lampu kelap kelip jeung kabaya anu angggun muka acara kasenian kalayan tarian Jaipongan. Unggut awak gemulai sarta wirahma kendang berpadu ngahasilkeun hiji seni anu éndah. Sanggeus Jaipongan, sang nu nata Acara ngagero para pedisko anu diwangun ti barudak leutik. Gelak tawa lucu ogé membahana di balé Dusun.
Pamustunganana giliran kasenian Calung dipidangkeun. Kang Tarsim anu memainkan pakakas musik kendang sarta mang Sartu anu memainkan Gong geus siap di posisina. Kamipun asup panggung kalayan memainkan pakakas musik calung sarta dipirig kendang sarta Gong pepek kalayan kostum anu saragam sarta ikat sirah. Sang Dalang anu asup leuwih tiheula berpakaian séjén sorangan samentara Darmaji si pelawak geus pepek jeung pakéan nyelenehnya jeung Sarung kawas kang Ibing sarta beungeut anu di warnain bodas berjingkrak jingkrak di tukang. Sora tepuk tanganpun balik riuh. Béak muter sawatara kali ngalingkung panggung, kamipun ngandeg. Dituluykeun kalayan hormat, perkenalan. Sanggeus perkenalan Kang Dalangpun bernyanyi dipirig calung sarta gamelan sunda séjénna.
Kitu pisan kasenian Calung tumuwuh di kampung kuring. Nyaah, pandeuri kasenian kasebut mimitian leungit alatan masarakat leuwih mikaresep pakakas musik modern. Ayeuna kasenian kasebut geus pohara arang di panggihan. Dina Hajatan sekalipun. Masarakat umumna leuwih milih Jaipong Dangdut ( PONGDUT ) atawa orgen tunggal pikeun menghibur sémah ondangan.


text:
Supaya tulisan di handap teu kabaca kotak-kotak, download heula font sunda unicode, terus installkeun. Carana klik di dieu
A. AKSARA NGALAGENA
Aksara ngalagena téh lamun dina aksara latén mah minangkana aksara konsonan. Aksara ngalagena jumlahna aya 23, satiap aksara ngalagena, aslina ngabogaan vokal a. Pikeun ngarobah vokal a tina aksara ngalagena, dirobah ku mangrupa-rupa rarangkén anu jumlahna aya 13.
Aksara ngalagena dina aksara sunda anu dibakukeun téh nyaéta saperti di handap ieu
B.VOKAL MANDIRI
Salian aksara ngalagena, aya ogé nu disebut aksara vokal mandiri
Conto ngalarapkeun vokal mandiri nyaeta dina kecap:
C. RARANGKéN
Rarangkén dina aksara Sunda baku téh aya 13 rupa, kayaning: panéléng, pamepet, paneuleung, panghulu, panolong, panyuku, pamaéh, pangwisad, panglayar, pamingkal, panyiku, panyecek, jeung panyakra.
1. Panéléng, fungsina pikeun ngarobah sora aksara ngalagena tina a jadi é. Ditulis di hareupeun aksara ngalagena.
2. Pamepet, fungsina pikeun ngarobah sora aksara ngalagena tina a jadi e. Ditulis di luhureun aksara ngalagena.
3. Paneuleung, fungsina pikeun ngarobah sora aksara ngalagena tina a jadi eu. Ditulis di luhureun aksara ngalagena.
4. Panghulu, fungsina pikeun ngarobah sora aksara ngalagena tina a jadi i. Ditulis di luhureun aksara ngalagena.
5. Panolong, fungsina pikeun ngarobah sora aksara ngalagena tina a jadi o. Ditulis di tukangeun aksara ngalagena.
6. Panyuku, fungsina pikeun ngarobah sora aksara ngalagena tina a jadi u. Ditulis di handapeun aksara ngalagena.
7. Pamaéh (᮪), fungsina pikeun ngaleungitkeun sora tungtung atawa sora vokal dina aksara ngalagena. Ditulis di tukangeun aksara ngalagena.
8. Pangwisad (ᮂ), fungsina pikeun nambahkeun sora h di tungtung aksara ngalagena. Ditulis di tukangeun aksara ngalagena.
9. Panglayar, fungsina pikeun nambahkeun sora r di tungtung aksara ngalagena. Ditulis di luhureun aksara ngalagena.
10. Pamingkal ( ᮡ), fungsina pikeun nambahkeun engang ya. Ditulis di handapeun aksara ngalagena.
11. Panyiku, fungsina pikeun nambahkeun engang l. Ditulis di handapeun aksara ngalagena.
12. Panyecek, fungsina pikeun ngarobah sora tungtung jadi ng. Ditulis di luhureun aksara ngalagena.
13. Panyakra, fungsina pikeun nambahkeun engang ra. Ditulis di handapeun aksara ngalagena.
D. ANGKA


text:
Zona vadose
Zona vadose, oge disebut zona teu-jenuh, nyaeta bagean bumi antara luhur taneuh jeung zona freatik atawa zona jenuh ("vadose" tina Basa Latin hartina "deet"). Cai dina zona vadose mibanda pressure head kurang ti tekanan atmosfer, sarta ditahan ku kombinasi adhesion (funiculary groundwater), jeung aksi kapilaritas (capillary groundwater). Lamun zona vadose nutupan taneuh, cai nu katahan di jerona disebut kelembaban taneuh.
Gerakna cai dina jero zona vadose ditalungtik dina elmu fisika taneuh sarta hidrologi, sabagean hidrogeologi, sarta penting keur kaperluan tatanen, nyebarna kontaminan, tur kontrol banjir.


text: 1- 3Tan-taretan jema'at-jema'at e dhaera Galatia, Kaula, Paulus, sareng sadajana taretan Kristen se asareng kaula, ngarep moga-moga Allah Ramana sampeyan sareng kaula sadaja sareng Guste Isa aparenga berkat sareng kataremtemman ka sampeyan sadaja. Kaula daddi rasul banne dhari parantara'anna manossa, otabana polana eangkat sareng manossa; se ngangkat kaula Isa Almasih sareng Allah Ramana kaula sareng sampeyan sadaja se maodhi' pole Guste Isa Almasih dhari sedana. 4Polana atoro' ka kasokanna Allah Ramana sampeyan sareng kaula sadaja, Almasih massra'agi Salerana daddi kurbanna sa-dusana sampeyan sareng kaula sadaja, sopaja sampeyan sareng kaula sadaja epasalamet dhari jaman se jahat paneka. 5Moga-moga Allah emolja'agiya salanjangnga. Amin. 6Kaula heran ka sampeyan paneka! Sampeyan etembali Allah polana rahmadda Almasih, nangeng samangken sampeyan ce' lekkassa mongkore Allah sareng atoro' ka "kabar bagus" se banneyan dhari Kabar Bagus se dhari Allah. 7Salerressa tadha' "kabar bagus" laen. Coma badha reng-oreng se notorragi ka sampeyan "kabar bagus" parkara Almasih se elik-balik kantos mabingong sampeyan. 8Oreng se notorragi "kabar bagus" se banneyan sareng Kabar Bagus se ampon eberta'agi kaula sareng tan-taretan laenna, moga-moga sareng Allah eokoma sareng apoy naraka, sanare oreng gapaneka kaula sadaja dibi' otabana malaekat dhari sowarga! 9Kaula sadaja ampon ngoca' gi' dhimen, ban samangken ngoca'a pole: Oreng se aberta'agi ka sampeyan "kabar bagus" se banneyan sareng Kabar Bagus se ampon etarema sampeyan dhari kaula sadaja, oreng gapaneka moga-moga eokoma e apoy naraka sareng Allah! 10Ponapa kalaban cara se kadi paneka kaula katon ngarep sopaja eakowa sareng manossa? Bunten! Kaula namong ngarep pangakowan dhari Allah. Ponapa kaula ngala'a atena manossa polana terro ekaleburana oreng? Manabi sapaneka, kaula banne abdina Almasih. 11Tan-taretan, sampeyan kodu ngagali ja' Kabar Bagus se eberta'agi kaula paneka banne dhari manossa asalla. 12Kaula ta' narema kabar ganeka dhari manossa, jugan tadha' oreng se ngajarragi kabar ganeka ka kaula. Almasih dibi' se manapa' Kabar Bagus ganeka ka kaula. 13Tantona sampeyan ampon meyarsa kadi ponapa odhi'na kaula gi' dhimen e bakto kaula gi' noro' agama Yahudi. Sampeyan oneng kadi ponapa kakejjemmanna kaula ka jema'adda Allah, sareng saponapa kaula aehteyar maancora jema'at ganeka. 14E dhalem ajalannagi agama Yahudi, kaula ngalebbi'i kabannya'an oreng Yahudi dha'-padha'anna kaula. Kaula atoro' ongguwan ka sadajana adattepon bangatowana Yahudi. 15Nangeng dhari kabecce'anna Allah, kaula sareng Allah epele sabellunna kaula lahir, sareng etembali epakona aladine Salerana. 16Allah anyata'agi Pottrana ka kaula sopaja Kabar Bagus parkara Pottrana ganeka sareng kaula kengenga eberta'agi ka reng-oreng se banne Yahudi. E bakto ganeka kaula ta' menta petodu ka pasera'a saos; 17jugan kaula ta' entar ka Yerusalim manggi'i reng-oreng se epele daddi rasul sabellunna kaula. Kaula entar ka Arab, ban dhari ka'issa' abali ka Damsyik pole. 18Tello taon saamponna gapaneka kaula entar ka Yerusalim terro kennala ka Petrus. Kaula akompol e ka'issa' sareng Petrus lema bellas are abittepon. 19Kaula ta' apanggi sareng sul-rasul laenna, kajabana Yakobus, taretanna Guste Isa. 20Se etoles kaula paneka salerressa. Allah ngagali ja' kaula ta' lecegan! 21Saamponna ganeka kaula entar ka pan-saponapan kennengngan e Siria sareng Kilikiya. 22Kantos bakto ganeka sadajana jema'at Kristen e Yudea gi' ta' oneng ka kaula. 23Reng-oreng ganeka namong mereng oreng ngoca', "Oreng se lamba' nganeyaja sengko' ban reng-oreng Kristen laenna, sateya aberta'agi kaparcaja'an se sabbanna epamosna'a." 24Daddi reng-oreng ganeka amolja'agi Allah polana kaula.


text:
Kloropil
Kloropil ngarupakeun pigmén potosintétik héjo nu aya dina tutuwuhan, algae, jeung sianobaktéri. Ngaran ieu diturunkeun tina basa Yunani kuna: kloros (héjo) jeung fillon = daun. Kloropil paling kuat nyerep bagian bulao jeung beureum tina spéktrum éléktromagnétik, sedengkeun nu héjo mah teu pati kaserep. Ku sabab kitu daun némbongan dina kelir héjo.
Daptar eusi
Kloropil jeung potosintésis[édit | sunting sumber]
Kloropil penting pisan dina potosintésis, nyaéta pikeun nyerep énérgi cahya. Molekul kloropil ayana dina kompléks protéin pigmén nu katelah potosistim, nu nangkod dina mémbran tilakoid kloroplas. Dina kompléks ieu, kloropil boga dua pancén: nyerep cahya jeung ngamalirkeun énérgina maké jalan alih énérgi résonans ka pasangan kloropil husus di puseur réaksi dina potosistim. Alatan kahususan panjang gelombang cahya nu diserepna, wewengkon daun nu ngandung molekul ieu bakal katembong héjo. Mun daunna diuji ku iodin, nu némbongkeun hasil positip pikeun aci téh ukur wewengkon nu héjo. Hal ieu ngandung harti yén potosintésis moal jalan mun euweuh kloropil. Potosistim II jeung Potosistim I mibanda kloropil nu puseur réaksina béda: P680 jeung P700. Ieu pigmén dibéré ngaran kitu luyu jeung panjang gelombang (dina nanométer) punclut serepan beureum pangluhurna.
Wangun kimia[édit | sunting sumber]
Kloropil téh pigmén klorin nu wangunna sarta dijieunna sarupa jeung pigmén porfirin séjén kawas hémé. Di tengah cingcin porfirin aya ion magnésium, sedengkeun ranté gigirna mah bisa béda-béda, tapi ilaharna mah ngandung ranté pitol. Aya sababaraha bentuk kloropil nu aya di alam:
Karakterisasi spéktral kloropil[édit | sunting sumber]
Punclut serepan kloropil a aya dina panjang gelombang 665 nm jeung 430 nm, sedengkeun fluoresensna mencar dina 673 nm.
Rujukan[édit | sunting sumber]
- Chlorophyll, Wikipédia édisi basa Inggris per 15 Maret 2007.
- Speer, Brian R. (1997). "Photosynthetic Pigments" in UCMP Glossary (online). University of California, Berkeley Museum of Paleontology. Verified availability March 12, 2007.
- PDF review-Chlorophyll d: the puzzle resolved


text:
Prasasti Kebon Kopi 2
Prasasti Kebon Kopi 2 atawa prasasti Rakryan Juru Pangambat mangrupakeun prasasti titinggal jaman Tarumanagara, nu dijieun taun 458 Saka (536 M). Prasasti ieu kapendak di Pasir Muara, sisi sawah, teu jauh ti prasasti Tapak Gajah titinggal Purnawarman.
Eusi[édit | sunting sumber]
Alih aksara:
- ini sabdakalanda rakryan juru pangambat i kawihaji panyca pasagi marsan desa barpulihkan haji sunda
Alihbasa, numutkeun Bosch:
- Ieu tanda sabda Rakryan Juru Pangambat dina taun kawihaji (8) panca (5) pasagi (4), pamaréntahan nagara dipulihkeun ka raja Sunda.
Sumber rujukan[édit | sunting sumber]
- Saléh Danasasmita. 1983. Sejarah Bogor (bag. I). Pemda DT II Bogor.